5. ZAKLJUČAK – UTICAJ SARADNJE RODITELJA I ŠKOLE NA OBRAZOVNA POSTIGNUĆA UČENIKA | PČINJSKI 017 - PORTAL\nNaše društvo se nalazi u tranziciji, što za porodicu predstavlja otežavajuću okolnost, jer ona treba da prevaziđe brojne prepreke koje su u uslovima tranzicije brojnije. Svaka društvena kriza neminovno utiče i na porodicu, što se odražava na njenu vaspitnu funkciju. Tranzicija je dovela veliki broj porodica u situaciju siromaštva, a Bujanovac spada u najsiromašnije opštine u Srbiji. Postojanje kriznih situacija u porodici otežava postizanje uspeha u školi. Zato je nužno stalno preispitivati postojeću školsku praksu. U cilju postizanja što boljih rezultata, potrebno je iskoristiti sve raspoložive resurse na što funkcionalniji način, ispitati i uočiti sve mogućnosti, dobre strane, ali i nedostatke i odrediti razvojne prioritete i ciljeve. Uočavanje nedostataka saradnje roditelja i škole, kao i preduzimanje niza konkretnih koraka za otklanjanje istih, uticaće na kvalitet učenja i znanja učenika, na kvalitet nastave i školska iskustva svih učesnika obrazovno-vaspitnog procesa.\nUzimajući u obzir teorijski pristup, lično iskustvo i rezultate istraživanja, dolazi se do sledećih zaključaka: prostor saradnje škole/nastavnika i porodice/roditelja je složen, dinamičan i premrežen je brojnim faktorima. Neki od tih faktora uticaja obuhvaćeni su ovim istraživanjem u nastojanju da se rasvetle viđenja koja se o saradnji naglašavaju u okvirima škole i iz kojih se oblikuje odgovor na sve glasnije poruke o važnosti učešća roditelja u aktivnostima vezanim za školovanje njihove dece. Rezultati istraživanja podržavaju napuštanje tradicionalnog pristupa u organizovanju rada sa roditeljima i potrebu uvođenja dinamičkog procesa u složenu problematiku saradnje škole i porodice. Potencijal za ovakav razvoj svakako postoji u našoj školi, na šta ukazuje nekoliko nalaza ovog istraživanja. Rezultati istraživanja sugerišu da razvijanju procesa saradnje sa roditeljima mora prethoditi sistemsko i sistematično otvaranje teme na nivou svake konkretne akcije, a ishod bi bio formulisanje operativnih principa, pravaca i formi saradnje, odnosno programa koji bi se ponudili roditeljima.\nOvo istraživanje je pokazalo da i škola i roditelji prepoznaju važnost međusobne saradnje, kao i da veliki procenat ispitanika smatra da su roditelji spremni na saradnju. Roditelji koji su procenili da nisu spremni na saradnju sa školom kao razlog su, uglavnom navodili nedostatak vremena, kao i svoju nekompetentnost u ovoj oblasti. Podaci pokazuju da je roditeljima pored postojanja njihove spremnosti na saradnju, potrebno pružiti dodatna znanja o ovoj temi. Što se tiče prilika za iznošenje svog mišljenja o aktivnostima koje se u školi preduzimaju i učešća u njihovom planiranju i realizaciji, podaci pokazuju pasivnost većeg broja roditelja, odnosno njihovo nedovoljno angažovanje. Vidljiva je i nedovoljna zastupljenost načina i oblika ostvarivanja saradnje. I dalje su dominantno prisutni roditeljski sastanci i individualni razgovori. Drugi oblici saradnje kao što su tribine, predavanja, seminari, različite aktivnosti i akcije, uglavnom su manje zastupljeni. Prema tome, u školskoj praksi dominira jednoličnost u pogledu sadržaja i oblika saradnje porodice i škole. Najefikasniji i najbrži put izgradnje snažnog partnerstva škole i roditelja je uspostavljanje dijaloga, kreiranje strategije razvoja škole i sprovođenje koordiniranih grupnih i individualnih aktivnosti na čelu sa direktorom škole. Duh partnerstva najbolje se razvija na nivou škole i onda prenosi na nastavnike i roditelje kao pojedince. Važno je da cela školska zajednica stvori misiju, strategiju i okvire partnerstva, da permanentno osnažuje kroz radionice, kontinuirano usavršavanje i razmenu ideja, te evaluaciju rezultata. Kao osobe u direktnom kontaktu sa roditeljima, inicijativu u stvaranju partnerstva trebalo bi da preuzmu nastavnici. Potrebno je dati do znanja roditeljima da škola želi zajedno sa njima raditi na tome da postane mesto gde će deca biti u prvom planu.\nIstraživanje nam poručuje da je potreban kontinuirani rad na poboljšanju trenutnog stanja. Neophodno je zainteresovati i motivisati roditelje za punu saradnju sa školom. Sa druge strane, i nastavnici treba da usavršavaju svoje komunikacijske veštine, da se i sami kontinuirano usavršavaju. Saradnjom porodice i škole stvaraju se uslovi za uočavanje određenih problema u ponašanju, otkrivanje njihovih uzroka i preduzimanje mera za njihovo eliminisanje i sprečavanje. Zbog toga je značajna kontinuirana saradnja porodice i škole koja treba da bude neposredna i otvorena, zasnovana na međusobnom razumevanju i poverenju, odnosno treba da ima odlike partnerskog odnosa. Škola treba da daje najvažniji podsticaj uspostavljanju partnerstva. Ona treba biti ta koja će otvoriti svoja vrata roditeljima i omogućiti im da se uključe u obrazovanje svoje dece i jačanje školske zajednice.\nZnačenje kvalitetnog školskog obrazovanja ogleda se u povećanom stepenu informisanja (društvene mreže, mediji). Otvorenost roditelja za probleme vaspitanja i obrazovanja u svetu se meri rasprostranjenošću listova za roditelje. Takvu praksu treba uvesti u našoj školi. Zbog tih okolnosti je opšta slika o školi vrlo nejasna, a roditelji se sa školom povezuju preko praktične i konkretne veze sa vrlo usmerenim interesom za nju i ciljeve obrazovanja svoga deteta.\nOvim istraživanjem smo došli do zaključka da je saradnja sa roditeljima veliki izazov kome je potrebno posvetiti posebnu pažnju kako bi se osigurao kvalitet obrazovanja. U cilju osiguranja kvaliteta, potrebno je da direktori škola kontinuirano sagledavaju i analiziraju obrazovno-vaspitne procese i usmeravaju pojedine aktivnosti. Od njih se traži da koriste znanja, umenja i veštine koje poseduju kako bi se suočili sa promenama i procesima razvoja, da razmišljaju unapred i da imaju rešenja za potencijalne probleme. Uloga direktora u razvijanju saradnje sa roditeljima ogleda se kroz rad na utvrđivanju potreba koje se javljaju na nivou celog sistema, stvaranju klime koja vlada u školi (opšti odnosi unutar škole, unapređivanje odnosa sa roditeljima), motivisanju zaposlenih za kontinuirano profesionalno usavršavanje. Pomenutim aktivnostima možemo dodati i to da su potencijali uloge direktora i u tome da podstiče zaposlene da istražuju sopstvenu praksu saradnje sa roditeljima, nastojeći da razumeju i objasne izazove, mogućnosti, teškoće i prepreke koje im neposredno iskustvo donosi. Takođe, u sklopu promena u savremenom obrazovnom sistemu, neophodni aspekt uloge direktora je i to da budu lideri promišljanja i podržavanja promena, a kada je reč o partnerstvu sa roditeljima, da podstiču promene u načinu mišljenja i funkcionisanja svih učesnika obrazovnog procesa. U skladu sa ovim segmentom uloge direktora, važno je da on prepozna potencijale kolektiva (različite nivoe iskustva saradnje i različite perspektive) i da stvori mogućnosti da se brojna i raznolika iskustva integrišu u smislene programe i aktivnosti, što može biti predmet nekih budućih istraživanja.


Vesti online / Scena / Estrada / Kad Halid zapeva na engleskom\nKad Halid zapeva na engleskom\nHalid Bešlić već neko vreme razmišlja da svoj hit "U meni jesen je" otpeva i na engleskom jeziku. Tek sad se odlučio da zaista ponovo i uđe u studio i snimi englesku verziju pesme.\nHalidov hit "U meni jesen je"dobiće englesku verziju\n"Tek sad smo krenuli u realizaciju ideje koja postoji već neko vreme. Pesma će biti snimljena u studiju u Nemačkoj", otkrio je Halid Bešlić za "Dnevni avaz".\nDodao je da već postoji aranžman za prvu verziju neke njegove pesme na engleskom.\nBiće zanimljivo čuti kombinaciju narodnog melosa, Halidovog glasa i engleskog jezika...\nDok ne dobijemo englesku verziju, da odslušamo original:\nESTRADA Meksikanac opčinjen Lukasom. Doš'o u Srbiju da ga upozna\nESTRADA Smešno: Džej peva pesmu Brejkersa\nESTRADA Folker sve šokirao: Pare sam zaradio zahvaljujući polnom organu


Odbrana od „zavere“: Erdoganov kontranapad na evro i dolar - Sputnjik Srbija\n11:53 30.05.2018 Preuzmite kraći link\nPredsednik Turske Redžep Tajip Erdogan ništa ne bi da prepusti slučaju, pa je biračima uoči predsedničkih i parlamentarnih izbora, zakazanih za 24. jun, poručio da su pad nacionalne valute izazvale spekulacije podstaknute iz inostranstva. Zato je uputio poziv Turcima da podrže liru, koja je u poslednje vreme izgubila znatno na vrednosti, tako što će svoju deviznu štednju, pre svega onu u dolarima i evrima, promeniti u tursku valutu.\nDa li su politika i ekonomija zaista baš toliko ukrstile mačeve da Erdogan ima razloga za strah pred izbore, prve koji se održavaju od kako se Turska prošle godine na referendumu izjasnila za uvođenje predsedničkog sistema? I da li je ekonomska situacija bila jedan od bitnih razloga da se izbori, prethodno planirani za novembar 2019. godine, ranije održe dok još nema većih posledica po standard građana?\nStručnjak za Bliski istok, analitičar Nemanja Starović, smatra da će se jedan broj Turaka odazvati Erdoganovom pozivu, ali da je teško očekivati da bi moglo doći do značajnijeg povećanja štednje u lirama, odnosno konvertovanja deviznih štednih uloga u one u domaćoj valuti.\nUprkos činjenici da je turska lira od početka godine izgubila više od dvadeset odsto svoje vrednosti, što je izazvalo brigu ekonomista, ljudi iz poslovnog sveta i u određenoj meri običnih građana, procene turskih ekonomista su da je time pogođeno svega oko dva odsto birača u Turskoj, napominje Starović. Reč je o onima koji imaju poteškoća zbog zaduženosti u evrima i dolarima.\nPrema oceni analitičara konsultantske kuće „Forsajt“ u Istanbulu Merta Jildiza, koju je objavio Blumberg, da bi opozicija pobedila Erdogana potrebno joj je najmanje osam odsto birača koji bi bili pogođeni ekonomskim teškoćama koji bi se okrenuli drugoj strani. A za to je, kako napominje, potrebno da postoji ozbiljan uticaj finansijskih tržišta na realnu ekonomiju.\nU slučaju Turske, stope rasta privrede su, međutim, i dalje prilično visoke, napominje Starović.\n„Turska je u poslednjih 15 godina, što koincidira sa periodom vlasti Redžepa Tajipa Erdogana i njegove Partije pravde i razvoja (AK partija), faktički utrostručila svoju privredu i ima izuzetno visoke stope rasta. To se nastavilo i prošle godine, rastom BDP od 7,4 odsto“, kaže taj analitičar iz Novoga Sada.\nPrivredni rast Turske će ove godine biti nešto usporen na blizu četiri odsto, ali prema projekcijama OCD, Svetske banke i same EU relativno visoke stope rasta privrede od najmanje četiri odsto bi trebalo da se nastave i u narednih 10 godina, napominje Starović, ocenivši da turska ekonomija nema velikih strukturalnih problema.\nOn, doduše, upozorava da visoke stope privrednog rasta prati i visoka inflacija koja se prethodnih godinu dana nije spuštala ispod 10 odsto. Gledajući iz pozicije građana i njihovog životnog standarda, tolika inflacija je, kako dodaje, praktično anulirala te stope visokog rasta.\nOno što predstavlja problem za Tursku, uprkos relativno niskom nivou državnog duga koji ne prelazi 30 odsto BDP-a, jeste veoma visok nivo zaduženosti privatnog sektora, smatra Starović. Dug privatnih kompanija dostiže blizu 300 milijardi dolara i sa padom vrednosti lire oni imaju sve više problema da otplaćuju svoje dugove u stranoj valuti, pre svega u dolarima i evrima.\nZato je Centralna banka Turske nedavno odobrila da se neki dugovi privatnog sektora vraćaju u lirama po fiksnom kursu.\nSagovornik Sputnjika ukazuje da je poslednjih dana sve više izjava zvanične Ankare, pa i samog Erdogana, da je Turska predmet zavere iz inostranstva i špekulativnih napada na monetarnu politiku koji imaju striktno političku motivaciju.\n„Postoje tumačenja da su predstojeći izbori zakazani u kratkom roku upravo zato kako ti negativni ekonomski trendovi ne bi došli do izražaja. Postoje strahovanja da bi špekulativni napadi, ukoliko bi bili nastavljeni u dužem periodu, dakle do jeseni 2019, kada je bilo planirano da budu održani parlamentarni i predsednički izbori, ipak mogli više da utiču na neraspoloženje birača“, objašnjava Starović.\nU ovom slučaju, na izbore koji će biti održani 24. juna ekonomske poteškoće svakako ne mogu dominantno da utiču na njihov ishod, smatra on.\n„Preovlađujući motivator za izborno opredeljivanje građana su drugi faktori, poput snažnog nacionalnog naboja u vezi sa intervencijom na severu Sirije i zaoštravanjem odnosa sa zapadnim saveznicima, na prvom mestu sa SAD. To će, pre svega, da motiviše birače Erdogana i njegove AK partije“, zaključuje Starović za Sputnjik.\nNa to ukazuju i dosadašnja istraživanja javnog mnjenja. Erdogan je po rejtingu daleko ispred svojih rivala, a jedino je dilema hoće li već u prvom krugu osvojiti više od 50 odsto glasova i proglasiti pobedu.\nizbori u Turskoj, devizna štednja, turska lira, nacionalna valuta, evro, dolar, ekonomija, dug, rejting, Nemanja Starović, Redžep Tajip Erdogan, Turska


eKapija | U Srbiji izdato preko 1.000 energetskih pasoša - Veliki pomak u unapređenju energetske efikasnosti u zgradarstvu\nIzvor: eKapija | Utorak, 24.05.2016.| 15:40\nU Srbiji izdato preko 1.000 energetskih pasoša - Veliki pomak u unapređenju energetske efikasnosti u zgradarstvu\n- Srbija je imala fazu "zimskog sna" u uređenju pravne regulative, ali je na polju energetske efikasnosti dosta toga uređeno - izjavila je Jasminka Pavlović, šef Odseka za energetsku efikasnost u zgradama i građevinske proizvode pri Ministarstvu građevinarstva, saobraćaja i infrastrukture.\nPavlović je na konferenciji "Energetska efikasnost u zgradarstvu sa osvrtom na korišćenje geotermije za grejanje i hlađenje", koju je organizovala Nemačko-srpska privredna komora 24. maja, istakla da je u Srbiji do sada izdato oko 1.000 energetskih pasoša za građevinske objekte.\n- Značaj energetske efikasnosti su svih shvatili i niko više ne postavlja pitanje da li treba. To se desilo, između ostalog, zahvaljujući inženjerima koji edukuju i investitore i širu javnost - rekla je Pavlović.\nIstičući da je stručna javnost u Srbiji "shvatila kuda mora da ide", te je u saradnji sa Inženjerskom komorom oko 2.000 inženjera prošlo obuke, odnosno dobilo licence za energetsku efikasnost.\nPavlović je kao važne korake u unapređenju energetske efikasnosti istakla uvođenje Centralnog registra energetskih pasoša, pomoću kojeg se svi podaci drže na jednom mestu i štedi se vreme za njihovo prikupljanje, kao i nacionalnu tipologiju stambenih zgrada Srbije, koja omogućava definisanje modela za uređenje ovih objekata.\nPrema njenim rečima, Srbiji je mnogo značila pomoć GIZ-a na polju unapređenja energetske efikasnosti. - Zahvaljujući GIZ-u smo odabrali 30 gradova u Srbiji i napravili analizu objekata i tipologija zgrada - navela je Pavlović, dodajući da je cilj ravnomeran razvoj energetski efikasnih objekata širom zemlje.\nCaroline Fafflok iz Tehničkog univerziteta u Darmštatu i udruženja "AktivPlus e.V", objasnila je da dobar deo finalne energije troše zgrade, a od toga najviše otpada na grejanje. Fafflok je na konferenciji predstavila model "aktivnih kuća", koji se razvija u Nemačkoj. U pitanju su, kako je navela, zgrade koje imaju i viška energije, a pružaju komfor stanarima bez negativnih posledica na životnu sredinu.\nProf. dr Dragoslav Šumarac, predsednik Inženjerske komore Srbije podsetio je da bi prema Nacionalnom akcionom planu energetske efikasnosti, Srbija trebala da do 2020. smanji finalnu potrošnju energije u zgradama za 9%.\nDa bi se to ostvarilo, potrebne su velike investicije, rekao je prof. dr Šumarac, te je dodao da očekuje da će nova vlada nastaviti istim pravcem unapređenja energetske efikasnosti. Profesor je istakao da smanjenje potrošnje koči "jeftina struja", te da oko 61% finanalne energije ide na grejanje.\nlicence za inženjere\nlicence za energetsku efikasnost\nTehnički univerzitet u Darmštatu\nzgrade sa viškom energije\nNaciolni akcioni plan energetske efikasnosti\ninvesticije u energetsku efikasnost\npotrošnja energije u zgradama\npotrošnja toplotne energije\nPet moćnih namirnica koje su neophodne svakom preduzetniku 05.08.2021.\nSrbija postaje jedan od glavnih centara Evrope za obuku kadrova u avio-industriji 05.08.2021.\nŠpedicija Globus želi da u Gradiški izgradi i skladište - Raste potražnja za carinjenjem roba i organizacijom transporta 05.08.2021.


Piramida od spida, Bela paramera, Miris skanka, numere su koje na Jutjubu imaju više od 130 miliona pregleda. Šta je u ovim pesmama poruka, ritam ili slika?\nŠta mladi u Srbiji slušaju na Jutjubu i kako su se skank, kokain, ekseri našli u našim najpopularnijim pesmama, kao i kakav uticaj imaju na tinejdžere, bila je tema emisije "Jutro sa Natašom" na TV Prva.\nMama Jelena Kovinčić, posle slušanja ovih pesama, napisala je šokantan blog pod nazivom "Ovim muzičkim otrovom Srbija doji svoje tinejdžere" u kome se bavila pojavom ovog žanra i njegovim lošim efektima po omladinu.\nOna je i u emisiji zastupala isti stav, kazavši da je sama muzika primamljiva, ali reči mogu biti opasne:\n"Ova muzika je prvenstveno za tinejdežere, za tu ciljnu grupu, a ono što je najgore u svemu jesu reči. Muzika je divna, primamljiva, slušljiva, vozi, što kažu tinejdžeri. Ali kada se malo zapitamo šta oni to pevaju i uz šta dočekuju četiri, pet, šest sati ujutru onda je to već problem".\nSa druge strane, Galeb Nikačević, jedan od urednika iz Vajsa smatra da ova muzika nije otrovna, već da realno oslikava stanje u našem društvu.


POČINJE KAMPANJA U ITALIJI: Grupa intelektualaca sakuplja potpise za povlačenje priznanja Kosova! | Vesti Dana\nGrupa italijanskih intelektualaca uskoro započinje prikupljanje potpisa za institucionalno pokretanje rasprave o priznavanju nezavisnosti Kosova ove zemlje.\nIdeja je potekla od novoosnovanog Komiteta čiji su osnivači počasni konzuli Republike Srbije, univerzitetski profesori, književnici i novinari iz Italije. Plan je da se peticija potpisuje u svim delovima Italije, a zatim, pozivajući se na član 50 italijanskog Ustava, dostavi Donjem domu parlamenta.\nU grupi Italijana koji traže povlačenje priznanja nezavisnosti Kosova su Loreta Bađo, počasni konzul Srbije – regija Veneto, Leandro Kjareli, počasni konzul – regija Toskana, profesor Stefano Piloto, sa Univerziteta u Trstu, Stefano Vernole, novinar iz Modene, Marilina Veka, pisac i novinar iz Rima, Federiko Roberti, bloger „bdžebdžeunclesam“, Andrea Turi, esejista i profesor Alesandro di Meo sa Univerziteta u Rimu.\nS obzirom na nove tenzije na Balkanu, na samo na Kosovu, već i u Makedoniji, Bosni, Grčkoj, Albaniji, Crnoj Gori i Srbiji i na italijanske strateške geopolitičke interese za stabilnost čitave regije, potpisnici traže pokretanje parlamentarne debate o mogućnosti italijanskog povlačenja priznanja Kosova kao nezavisne države i za jačanje aktivizma italijanskih vojnih, političkih i kulturnih institucija u cilju odbrane prava manjina i kulturnih dobara na Kosovu i Metohiji.\nTakođe traže da se poslaničke grupe formalno izjasne po pitanju italijanskog priznanja nezavisnosti Kosova, a da se sadašnja vlada, u dijalogu sa Vladom Republike Srbije, informiše o aktuelnoj situaciji na Kosmetu.


potpisivanje | CazinNET\nRade Krunić pred potpisom za Bolognu\npotpisivanje, klub, bh nogometaši\nBh. reprezentativac Rade Krunić nedavno je ispao iz Serie A s Empolijem, međutim i naredne sezone ćekako stvari stoje igrati u najvišem rangu italijanskog fudbala, pošto je postigao dogovor sa Bolognom.\nKrunić pred potpisom za Chievo\nchievo, potpisivanje, novi igrač\nNakon dobre odigrane sezone u timu Empolija, bh. internacionalac Rade Krunić dobio je nekoliko dobrih ponuda za nastavak karijere.\nPrema tvrdnjama medija u Italiji, 23-godišnji fudbaler izabrao je klub u kojem će provesti narednu sezonu, a riječ je o timu Chieva.\nKlub iz Verone u trci za reprezentativca BiH pobijedio je Cagliari, te turske Galatasaray i Trabzonspor, koji su željeli da dovedu ovog veznjaka u svoje redove.\n(VIDEO) ZOVITE GA KAKO HOĆETE, ON JE NAŠ: Deklaracija o zajedničkom jeziku BiH, Hrvatske, Srbije i Crne Gore\ndeklaracija o zajedničkom jeziku, bih, potpisivanje\nNakon čitavog niza regionalnih konferencija projekta "Jezik i nacionalizmi" koje su od aprila do novembra 2016. održane u Podgorici, Splitu, Beogradu i Sarajevu, najeminentniji stručnjaci iz oblasti lingvistike i drugih društvenih nauka sastavili su Deklaraciju o zajedničkom jeziku.


NATO hoće da se približi Ukrajini i pošalje „snažan signal“ Rusiji - Sputnjik Srbija\n01:17 13 April 2021\n19:29 07.04.2021 Preuzmite kraći link\nLitvanski ministar spoljnih poslova Gabrielius Landsbergis izjavio je da Litvanija namerava da pred rukovodstvom NATO-a pokrene pitanje pružanja Ukrajini smernica za pridruživanje Alijansi, piše litvanski Sputnjik.\nPrema njegovom mišljenju, saradnja NATO-a i Kijeva biće „snažan signal“ za Moskvu. Prema rečima ministra, sada Alijansa mora da pokaže Rusiji značaj „transatlantskog izbora“ Ukrajine.\n„U najskorije vreme ćemo se obratiti kolegama sa pismom o pružanju smernica Ukrajini“, zaključio je Landsbergis.\nRanije je bivši generalni sekretar NATO-a Anders Fog Rasmusen izjavio da će Ukrajina, da bi ušla u NATO, morati da dostigne niz kriterijuma, za čiju će realizaciju biti potrebno mnogo vremena. Prema mišljenju brojnih stručnjaka, Kijev neće moći da pretenduje na članstvo u NATO-u u narednih 20 godina.


Dalja liberalizacija tržišta kapitala – Nadlanu.com\nDalja liberalizacija tržišta kapitala\nBEOGRAD, 6. aprila 2011. (Beta) - Potpredsednik Vlade Srbije Božidar DJelić rekao je u sredu da je Vlada predložila nekoliko finansijskih zakona koji treba da doprinesu boljem uredjenju i liberalizaciji finansijskog tržišta i većoj zaštiti investitora.\n"Namera je da se novim propisima podstaknu preduzetnici da investiraju u domaće firme i hartije od vrednosti, kako bi se obezbedilo dodatno finansiranje države", rekao je Djelić u Skupštini Srbije gde je obrazlagao predloge finansijskih zakona.\nPoslanici u objedinjenoj raspravi razmatraju Predlog zakona o tržištu kapitala, izmene Zakona o platnom prometu, o finansijskom lizingu, o deviznom poslovanju, visini stope zatezne kamate, o dobrovoljnim penzijskim fondovima i penzijskim planovima kao i izmene Zakona o investicionim fondovima.\nDJelić je istakao da su ti predlozi uskladjeni sa direktivama Evropske unije i da će olakšati poslovanje sa inostranstvom. Cilj novog zakona o tržištu kapitala je, kako je rekao, stvaranje ambijent u kojem će vise domaćih i stranih investitora moći da učestvuje u trgovini i razvoju srpskog tršišta kapitala.


FUDBALSKI DRAGULJ IZ FOČE DOGOVORIO SARADNJU SA BORCEM - FK BORAC BANJALUKA FK Borac Banjaluka\nObjavljeno: 20.06.2016. u 12:09\nFUDBALSKI DRAGULJ IZ FOČE DOGOVORIO SARADNJU SA BORCEM\nKapiten kadetske reprezentacije Rpublike Srpske i jedan od najtalentovanijih igrača u svojoj generaciji Vladan Danilović (rođen 1999.) ovog ljeta napušta matični klub Sutjesku iz Foče i fudbalski put nastavlja u redovima Borca. Danilović, koji igra na poziciji zadnjeg veznog, u prošloj takmičarskoj sezoni je debitovao za prvi tim Fočaka u 1. ligi Republike Srpske i pokazao zavidan kvalitet, te na sebe skrenuo pažnju brojnih klubova u regionu, između ostalog i beogradskih vječitih rivala Crvene zvezde i Partizana, ali se na kraju ipak odlučio za Borac i Banjaluku.\nFudbalski dragulj iz grada na Ćehotini zapao je za oko mnogima još prošle godine, na 11. po redu smotri mladih fudbalera FOOTBALL FRIENDS, koja se tradicionalno održava u Foči. Sutjeska je tada, u konkurenciji sa ljubljanskom Olimpijom, Rijekom, Željezničarom, Crvenom zvezdom, Budućnosti, Vojvodinom i Sarajevom stigla do polufinala, a svoj kvalitet u potpunom smislu te riječi Danilović je iskazao u četvrtfinalnom duelu protiv beogradskih crveno-bijelih, kada je u pobjedi svog tima rezultatom 3:2 učestvovao sa dva pogotka.\nSvoje znanje na zelenom terenu Danilović je potvrdio i na nedavno održanom turniru Stevan Nešticki u Novom Sadu, gdje je sa kadetskom reprezentacijom Republike Srpske osvojio drugo mjesto nakon poraza od Vojvodine u finalu rezultatom 9:8 nakon izvođenja jedanaesteraca, prethodno deklasiravši u grupnoj fazi beogradsku Crvenu zvezdu rezultatom 3:0 i podijelivši bodove sa mađarskim Vašašem (1:1).\nVladan Danilović će biti priključen treninzima prvog tima i strpljivo čekati svoju šansu da se dokaže i pred banjalučkom publikom.


„Mesečno odnesemo oko 10 hiljada kilograma, plus kontejner u Bajmoku”, rekla je Bukvić.\n„Od 2009. sam razgovarao sa oko 30 predsednika opština i gradonačelnika i svi se slažu da ovaj problem treba da se reši, ali kada dođemo do aktivnosti ili do toga koliko treba da se plati, onda vidimo da je sve drugo preče”, rekao je Maksimović.\n„To može biti zbog prosipanja sirovine, ali i unutar pogona, gde se stvaraju neprijatni mirisi. Između ostalog, oni mogu da se hemijski prečiste ili da se koriste bio filteri”, naveo je Kormanjoš.\n„Od toga otprilike 20% bude spaljeno u kafilerijama”, rekla je Šarić.\nNebezbedno odbačeni životinjski ostaci opasni su po ljudsko zdravlje i okolinu jer predstavljaju izvor infektivnog materijala i opasnosti za širenje bolesti životinja koje se prenose na čoveka, poput besnila, salmonele, antraksa, ptičjeg gripa i drugih. Tekst nastao posle CINS-ovog višemesečnog istraživanja o ovoj temi možete pročitati ovde.\nAutorka: Milica Stojanović\nCINS-ovo istraživanje je deo šireg projekta koji se bavi temama iz oblasti zaštite životne sredine, na kome CINS sarađuje sa Beogradskom otvorenom školom, u okviru programa Civilno društvo za unapređenje pristupanja Srbije Evropskoj uniji, uz podršku Švedske.


Martinović : Najniža stopa nezaposlenosti, 47.000 radnih mesta za godinu dana – SDP Srbije\nMartinović : Najniža stopa nezaposlenosti, 47.000 radnih mesta za godinu dana\nPočetna/Vesti/Martinović : Najniža stopa nezaposlenosti, 47.000 radnih mesta za godinu dana\nPrema statistici, stopa nezaposlenosti u Srbiji nastavila je pad i sa 14,8 odsto na početku godine spustila se na 11,3 odsto na kraju trećeg tromesečja. Anketi o radnoj snazi, koju je sproveo Republički zavod za statistiku, pokazuje da se za godinu dana otvorilo 47.000 novih radnih mesta. Postignuta najniža je stopa nezaposlenosti, kaže za RTS direktor NSZ Zoran Martinović i ističe da je cilj jednocifreni broj.\nSvi indikatori na tržištu rada pokazuju nastavak pozitivnih kretanja u oblasti zapošljavanja, rekao je u intervjuu za Dnevnik RTS-a direkor Nacionalne službe za zapošljavanje (NSZ) Zoran Martinović\n“Ankteta o radnoj snazi pokazala je najnižu stopu nezaposlenosti i najvišu stopu zaposlenosti. Zaista možemo da kažemo da smo na dobrom putu”, ističe Martinović.\n“Mi očekujemo da se približimo evropskom proseku kada je u pitanju stopa nezaposlenosti i da budemo na jednocifrenom broju. Bitno je da se ne vraćamo u prošlost kada je stopa nezaposlenosti bila veća od 20 odsto i zaista se približavamo cilju – a to je jednocifren broj”, navodi Martinović.\nStatistike pokazuju da se u ovoj godini najviše zapošljavalo u prerađivačkoj industriji – sektor usluga, trgovine, ugostiteljstva i turizma.\n“Traženi zanati na tržištu rada su zavarivači, bravari, kuvari, pekari, a u poslednje vreme se sve više traže i vozači”, kaže direktor Nacionalne službe za zapošljavanje.\nsdpsrbijepress2018-12-03T15:23:41+00:00decembar 3, 2018|Vesti|


EKSKLUZIVNO - Beograd bogatiji za još jedan poslovni hotel: CENTRAL POINT - News - Turistički svet\nEKSKLUZIVNO - Beograd bogatiji za još jedan poslovni hotel: CENTRAL POINT\nNa samo nekoliko minuta hoda od Doma Narodne Skupštine i Skupštine grada Beograda, centralnog gradskog trga, Knez Mihailove ulice i Botaničke bašte, u najužem centru Beograda, otvoren je jedan arhitektonski zanimljiv, sadržajno atraktivan, novi poslovni hotel – CENTRAL POINT. Smešten je neposrednoj blizini svih gradskih znamenitosti, muzeja, pozorišta i parkova, a omogućava brz i jednostavan pristup poslovnom centru grada i svim ostalim delovima prestonice, kao i Aerodromu Nikola Tesla.\nOvo luksuzno hotelsko zdanje, o čijim standardima i kvalitetu svedoče četiri jake zvezdice, predstavlja pravo osveženje među beogradskim hotelima. Raspolaže sa 57 moderno opremljenih soba, koje objedinjuju funkcionalnost i udobnost, a predstavljaju idealan sklad komfora i elegancije. Gostima je na raspolaganju 7 jednokrevetnih soba, 47 dvokrevetnih i 3 apartmana sa terasama.\nIdealan je izbor za poslovne goste ali i za turiste koji žele da istražuju stari deo grada i steknu autentično iskustvo boravka u Beogradu.\nSvima njima predlažemo, za početak, Restoran Central 37, na prvom spratu – koji odiše elegancijom a predstavlja zanimljiv spoj minimalizma i ambijentalne topline doma. U gastronomskoj ponudi restorana je bogat izbor specijaliteta inspirisanih zavodljivim ukusima Italije, koje prati vinska karta sa izvanrednom selekcijom vina.\nPravo mesto za opuštanje uz jutarnju kafu i dnevne novine, popodnevni čaj ili večernji koktel je Bar Central 37, dok je dvorište, koje predstavlja oazu mira i zelenila, savršen kutak za odmor i opuštanje, kad god to vreme dopušta a naročito tokom vrelih letnjih dana.\nU sastavu hotela je i moderna, tehnički najsavremenije opremljena konferencijska sala od 50 kvm, idealna za prezentacije, sastanke, seminare i treninge.\nOd fitness sadržaja, hotel ima manju teretanu i saunu.\nI još nešto vrlo važno za gradski hotel: CENTRAL POINT poseduje sopstvenu garažu sa 16 parking mesta!


SKANDALOZNO OTKRIĆE: Predsednica Nacionalnog saveta slovačke manjine NOVAC namenjen za unapređenje obrazovanja i kulture Slovaka TROŠILA U ZLATARAMA\nNacionalni savet slovačke nacionalne manjine umesto da novac ulaže u obrazovanje i kulturu Slovaka, odlukom predsednice Ane Tomanove Makanove ulagao ga je u skupoceni zlatni nakit.\nNa osnovu računa koji su ovih dana obelodanjeni u javnosti, u roku od deset dana više od 400.000 dinara potrošeno je na kupovinu zlata i to u jednoj istoj zlatari.\nPrema podacima do kojih je došao član NSS Pavel Surovi, Odbori za kulturu i obrazovanje NSS u avgustu 2011. godine u roku od nekoliko dana u jednoj zlatari pazarili su dva puta.\nPrvi ceh je iznosio neverovatnih 347.000 dinara dok je drugi bio skromniji, tek u visini jedne profesorske plate, i iznosio je 60.000 dinara.\nInteresantno da su pojedini članovi Odbora tek nakon obelodanjivanja afere upoznati sa šokantnim podacima, gde i kako je završavao novac namenjen unapređenju obrazovanja i kulture Slovaka.\nNakon togasu usledile i prve reakcije i zahtevi za ostavkom Ane Tomanove Makanove. Takođe, interesantna je i činjenica da je član Odbora za kulturu bio predsednicin suprug, Jan Makan, pa se postavlja pitanje da li je to dodatno uticalo na odluku da se Odbori zloupotrebe.\nOdluku je donela predsednica Ana Tomanova Makanova, verovatno u konsultaciji sa stručnim savetnikom Miroslavom Krišanom koji je tu funkciju obavljao od 2010. do 2014. godine. Makanova je u to vreme kao kadar DS obavljala i funkciju potpredsednika vlade APV, dok se Krišan nalazio na čelu Opštine Kovačica. Inače protiv Krišana podneto je više prijava zbog malverzacija u Opštini Kovačica a jedno vreme proveo je i u pritvoru.\nKako navodi Surovi, Makanova je potvrdila da je zlato poklonjeno saradnicima iz AP Vojvodine i javnih ustanova.\nDa skandal bude veći Makanova je u središte priče uplela i Igora Furdika tada odlazećeg ambasadora Slovačke Republike. Naime, Makanova je, u dopisu koji je 20.4. 2017. godine uputila Surovom, navela da su pokloni kupljeni za saradnike iz APV koji su ambasadoru, omogućili lov na trofejnog jelena.\nŠto dodatno otvara pitanje koliko je koštao odstrel trofejnog jelena. Prema saznanjima portala odsrel trofejnog jelena u bronzanoj medalji je oko 350.000 dinara dok onaj u zlatnoj medalji prelazi million dinara.\nPavel Surovi pozvao je predsednicu NSS Anu Tomanovu Makanovu da momentalno podnese neopozivu ostavku i da omogući javnosti i ostalim članovima NSS kontrolu svih računa 10 godina unazad. Prema njegovim rečima postoje indicije i sumnje da predsednica NSS godinama nenamenski troši novac.\nRukometašice Spartaka preko baraža do istorijskog uspeha\nŽenski rukometni klub Spartak iz Debeljače ima šansu da preko baraža izbori najveći uspeh u senio...\nUnirea počela sa pripremama\nPosle pet meseci pauze, fudbaleri Uniree počeli su sapripramama pred početak nove sezone u Drugoj ...


PRONAĐI POSAO • Poportal\nLast updated on 18 новембра, 2018 at 08:45 pm\nKategorija Administrativni poslovi Čišćenje Događaji i promocije Građevinski poslovi Konobarisanje Kuhinjski poslovi Magacinsko osoblje Maloprodaja Nega lepote Osoblje u šanku Priprema hrane Prodaja i marketing Radnik u proizvodnji Vozači i kuriri Zanatski radnici\nTip posla Bravar Građevinski tehničar Mašinski tehničar Rukovalac građevinskih mašina Šef gradilišta Stolar Vozač\nPostavljeno pre 2 године\nZbog širenja poslovanja Građevinskom preduzeću RD inženjering potreban mašinski tehničar. Sve informacije možete dobiti u sedištu firme u ulici Jugovićeva, na broju 4 u Požarevcu ili putem telefona 012 532 766.\nZbog širenja poslovanja Građevinskom preduzeću RD inženjering potreban šef gradilišta. Sve informacije možete dobiti u sedištu firme u ulici Jugovićeva, na broju 4 u Požarevcu ili putem telefona 012 532 766.\nZbog širenja poslovanja Građevinskom preduzeću Rd Inženjering potreban arhitektonski (građevinski) tehničar (građevinski). Sve informacije možete dobiti u sedištu firme u ulici Jugovićeva, na broju 4 u Požarevcu ili putem telefona 012 532 766.\nZbog širenja poslovanja Građevinskom preduzeću RD inženjering potrebni stolari sa iskustvom u proizvodnji PVC i ALU stolarije. Sve informacije možete dobiti u sedištu firme u ulici Jugovićeva, na broju 4 u Požarevcu ili putem telefona 012 532 766.\nLast updated on 21 новембра, 2018 at 05:42 pm„VODOPRIVREDA“ doo Požarevac RASPISUJE KONKURS ZA PRIJEM U RADNI ODNOS OPŠTI USLOVI: Pored zakonom predviđenih opštih uslova za obavljanje poslova obavezan je i položen vozački ispit i minimum godinu daia radnog iskustva za sva radna mesta. Uz prijavu u kojoj je potrebno navesti za koje radno mesto […]


Saopštenje Senata Univerziteta u Beogradu – Novi svet\nDanas, 9. septembra 2020. godine, na sednici, Senat Univerziteta je doneo odluku sledeće sadržine:\n1. Na Univerzitetu u Beogradu će u školskoj 2020/2021. godini biti primenjivan kombinovani vid organizovanja nastave, uz puno poštovanje mera koje su propisane u svrhu suzbijanja Covid-19 i smanjivanja epidemioloških rizika.\n2. Prilikom primene modela nastave Univerzitet i fakulteti u njegovom sastavu vodiće računa o specifičnim oblicima nastave na pojedinačnim fakultetima, uključujući broj studenata i specifičnosti u organizovanju nastave.\n3. Školske godine 2020/2021, model organizovanja nastave biće podložan usaglašavanjima i, u slučaju potrebe, odgovarajućim promenama.\n4. Univerzitet u Beogradu i fakulteti u njegovom sastavu počeće sa izvođenjem nastave 1. oktobra, uz svođenje eventualnih i opravdanih kašnjenja na najmanju moguću meru.\nTagged KORONA VIRUSNASTAVAPOČETAKSTUDENTIUNIVERZITET U BEOGRADU


- Imamo ambiciozni plan razvoja za beogradski aerodrom koji uključuje koncept integrisanog rada terminala uz povećani kapacitet i bolju opštu atmosferu u okviru terminala. Sprovešćemo radove na manevarskim površinama aerodroma koji se odnosi na dodatne platforme (tj. stajanke) za avione, novu poletno-sletnu stazu, nove rulne staze i rehabilitaciju postojeće poletno-sletne staze - kaže za "Novosti" generalni direktor "Vansi koncesije" i predsednik kompanije "Vansi erports" Nikola Notbar.\nOn dodaje da će biti izgrađeni i novi komunalni objekti kako bi aerodrom bio efikasniji i u skladu sa najvišim standardima zaštitet životne sredine, kao što su novo postrojenje za obradu otpadnih voda i solarni paneli.\nZa neke od promena koje su potrebne, kako kaže biće potrebno vreme, ali da će neke od promena biti primetne veću prvih nekoliko meseci koncesionog perioda.\n- Naša politika je da brzo primenimo opipljiva poboljšanja koja gotovo odmah postanu očigledna putnicima na aerodromu i koja doprinose osećaju obnove. Ove promene uključuju, ali nisu ograničene na besplatan neograničen pristup vajfaj internet konekciji i unapređenje informativne signalizacije na terminalu - navodi Notbar i dodaje da je njihov cilj da dostignu prag od 15 miliona putnika do kraja koncesije.\nDanas svečani početak koncesije aerodroma "Nikola Tesla"\nNa pitanje šta očekuje radnike sa dolaskom "Vansija", te da li će biti otpuštanja ili smanjenja plata, Notbar odgovara da se u njihovoj kompaniji uvek socijalna pitanja stavljaju u centar projekata.\n- Sa 45 aerodroma i oko 14.500 zaposlenih u 12 zemalja, pokazali smo da smo sposobni da integrišemo nove zaposlene i veoma smo ponosni što je naš odnos sa radnicima u ovim zemljama. Očigledno, sprovešćemo napredne promene kako bismo postigli još veću optimizaciju operativnog poslovanja na aerodromu i osigurali njegov održiv razvoj - objašnjava Notbar i zaključuje da su oni došli ovde na duži period, tako da im je cilj da obezbede i učinkovitost i stabilnost poslovanja Aerodroma "Nikola Tesla".


Njemačka suspendira razvojne projekte u bh. entitetu Republika Srpska | Tacno.net\nAutor 👤AJB 8.4.2022. u 08:57\nNjemačka vlada je zbog secesionističke politike u bosanskohercegovačkom entitetu Republika Srpska suspendovala četiri razvojna infrastrukturna projekta za koje je bilo izdvojeno 105 miliona eura, izjavila je njemačka ministrica za razvoj Svenja Schulze.\nSchulze je jučer na plenarnoj sjednici donjeg doma njemačkog parlamenta, Bundestaga, rekla da postoji saglasnost Berlina i Evropske komisije da treba povući konsekvence iz nacionalističkog i separatističkog kursa i da je zato njeno ministarstvo obustavilo pripremu tih projekata u RS-u “sve dok ne odustane od svih secesionističkih težnji”.\nSchulze je, međutim, naglasila da državi Bosni i Hercegovini treba i dalje pomagati, kako bi ona postala otpornija na vanjske uticaje, objavljeno je na sajtu njemačkog ministarstva za ekonomsku saradnju i razvoj.\nPrecizirala je da je Njemačka od 1999. godine za BiH izdvojila 833 miliona eura razvojne pomoći i naglasila da će ta razvojna saradnja biti i nastavljena, prenijela je Beta, pozivajući se na Euraktiv Srbija.\n“Ta zemlja je uprkos svježim ranama iz prošlosti, zajedno sa međunarodnom zajednicom postavila prve temelje funkcionalne države i značajno unaprijedila uslove života svojih stanovnika”, rekla je Schulze u raspravi povodom 30. godišnjice početka rata u BiH, koju je obojio i rat u Ukrajini.\n„Rat ruskog predsednika Putina protiv Ukrajine je prva agresija na neku zemlju u Evropi od Drugog svjetskog rata. Ali to nije prvi rat na evropskom tlu od 1945. Još 1991 imali smo krvave ratove u bivšoj Jugoslaviji, prvo u Sloveniji, pa u Hrvatskoj”, rekla je Schulze, dodajući da je zatim rat izbio i u BiH.\nPrema njenim riječima, sada, nakon 30 godina, opet postoji opasan razvoj događaja u Bosni i Hercegovini.\n“Seperatističke težnje Republike Srpske gledam sa velikom zabrinutošću”, rekla je Schulze.\n“One ne ugrožavaju samo stabilnost BiH. Upravo u ovoj ratnoj situaciji u Ukrajini prijeti lančana reakcija na Zapadnom Balkanu, pa i šire”, ocijenila je nemačka ministrica.\n“Rusija je u proteklih 30 godina iz najrazličitijih razloga podržavala separatističke tendencije u partnerskim zemljama kao što su BiH, Moldavija i Gruzija. Toga treba biti svjesni i moramo se dosljedno oduprijeti svim tendencijama političke i ekonomske destabilizacije u Evropi”, rekla je.\nOna je ponovila da njemačka vlada podržava približavanje cijelog Zapadnog Balkana i istočnog partnerstva Evropskoj uniji, dodajući da to duguje ne samo žrtvama ratova, nego i ljudima koji su željni sigurnosti i boljeg života.\nDržavna sekretarka za Evropu Anna Lirman ponovila je u Bundestagu da se njemačka vlada zalaže za sankcije protiv člana Predsjedništva BiH iz reda srpskog naroda Milorada Dodika.\n“Takvo destruktivno ponašanje ne smije proći bez posljedica”, rekla je Lirman.\n“Smatramo da su potrebne i sankcije protiv onih koji huškaju na secesionistički rat – prije svih protiv Milorada Dodika”, dodala je Lirman.\nIpak, nisu samo predstavnici Srba u BiH ti koji su krivi za sve probleme, pošto mnogi smatraju da i politički predstavnici bosanskih Hrvata i Bošnjaka podstiču nacionalizam.\n“Sve tri strane vode nacionalisti, a evropske institucije im još i podilaze, tako što pregovaraju sa političkom mafijom, umjesto da postave jasne uslove”, rekao je za Euractiv zastupnik Bundestaga Josip Juratović.\nTagovi: EUMilorad DodikNjemačkarazvojni projektiRSsankcijeSvenja Schulze


Katedra: Nadležni da reaguju na dokaze o manipulacijama dekana FTN-a | Autonomija\nKatedra: Nadležni da reaguju na dokaze o manipulacijama dekana FTN-a\nDoroslovački svojim postupcima prekršio i “grubo pregazio” više od 20 članova Etičkog kodeksa Univerziteta u Novom Sadu.\nPredstavnici Katedre za informatiku Departmana za računarstvo i automatiku Fakulteta tehničkih nauka (FTN) u Novom Sadu su u u javnom apelu zatražili od nadležnih državnih organa da istraže navode, audio i video snimke u kojima se dekan FTN-a Rade Doroslovački optužuje za manipulacije, ucene i pretnje.\n“Mi, potpisnici inicijative za sprečavanje uništavanja FTN-a ne možemo zameniti ni tužilaštva, ni sudove, ni institucije ove zemlje, ali kao ljudi koji rade na univerzitetu znamo da čovek koji sistemski proganja najkvalitetnije ljude, koji je spreman da iznuđuje i zlostavlja stare i bolesne ljude, nije podoban da bude dekan, a ni profesor”, navodi se u javnom apelu.\nProfesorica FTN-a Zora Konjović zatražila je juče da Doroslovački podnese ostavku na tu funkciju ili da bude smenjen, zbog ucena i pretnji koje joj je uputio, kako bi je naterao da se penzioniše.\nOni su u današnjem javnom apelu naveli da očekuju da će institucije u hitnom postupku krenuti da rešavaju ovaj problem, a pre svega Pokrajinski sekretarijat za nauku i tehnološki razvoj i Ministarstvo prosvete, nauke i tehnološkog razvoja.\nNajavili su da će sutra predati tužbu Etičkom odboru Univerziteta u Novom Sadu, koji u skladu sa Etičkim kodeksom mora pokrenuti postupak i dati mišljenje u ime akademske zajednice “da li je ovakvom čoveku mesto među profesorima i studentima”.\nDodaje se da je Doroslovački svojim postupcima prekršio i “grubo pregazio” više od 20 članova Etičkog kodeksa Univerziteta u Novom Sadu.


Načelnik Ajnadžić i premijer Zolj dogovorili prve korake u izgradnji kružnog toka na Šipu - Index.ba\nNačelnik Ajnadžić i premijer Zolj dogovorili prve korake u izgradnji kružnog toka na Šipu\nNa sastanku održanom 23. maja 2018. godine u Općini Centar načelnik dr. Nedžad Ajnadžić i premijer Kantona Sarajevo Adem Zolj su dogovorili način kako da prevaziđu problem oko izgradnje novog kružnog toka na Šipu i izmještanje Alipašine ulice. Kako je javnost upoznata, na planiranoj dionici trase nove saobraćajnice rješavanje imovinsko-pravnih odnosa spriječava vojna imovina.\n–Kako je Općini Centar i Kantonu Sarajevo u cilju što skorije rješavanje saobraćajnih gužvi na Šipu, posebno u jutarnjim i poslijepodnevnim satima, predlažem da pokrenemo proceduru izdavanja građevinske dozvole za izgradnju kružnog toka nezavisno od nove saobraćajnice u Alipašinoj ulici. Izgradnja kružnog toka zahtijeva vremena koje će nam dobro doći u rješavanju sporne situacije sa vojnom imovinom koju treba riješiti Vijeće ministara, objasnio je Ajnadžić i izrazio uvjerenje da će dosadašnja odlična saradnja sa Vladom i kantonalnim ministarstvima biti nastavljena i sa dolaskom novog premijera.\n-Mi imamo obezbijeđena sredstva za ove projekta, ali nam je potrebna pomoć Vlade KS za rekonstrukciju podzemnih vodovodnih i kanalizacionih instalacija, što nas najviše usporava u realizaciji projekata uređenja ključnih saobraćajnica u Centru, kazao je Ajnadžić.\n–Kanton Sarajevo želi nastaviti dobru praksu saradnje sa jedinicama lokalne samouprave na unapređenju komunalne infrastrukture. Kako bismo ubrzali izdavanje komunalnih saglasnosti koje su potrebne prilikom realizacije projekata pokrenuli smo proceduru izdavanja ovih odobrenja u našem Centru za komunalne usluge čime ćemo ubrzati procese. U narednom periodu možemo organizovati sastanke sa nadležnim kantonalnim ministarstvima kako bismo utvrdili konkretne korake oko realizacije pomenutih projekata u Centru, kazao je Zolj.\nPrethodni članakPotpisan ugovor o koncesiji za izgradnju i korištenje Vjetroelektrane „Ivan Sedlo – Hadžići“\nNaredni članakZavršen štrajk doktora u HNK, Vlada obećala potpisivanje ugovora do kraja mjeseca


SEEbiz.eu / Pink dobio 3,9 miliona evra državne pomoći\nRTV Pink Pink TV Mlađan Dinkić AOFI Agencija za osiguranje i finansiranje izvoza Pink International Company Rodoljub Šabić\nDatum objave: 30.05.2016. - 10:35:00\nZadnja izmjena: 30.05.2016. - 10:37:22\nBEOGRAD - Kada je 2005. godine država osnovala Agenciju za osiguranje i finansiranje izvoza (AOFI) cilj je bio da se pomogne izvoznicima i tako osnaži srpska ekonomija. Tadašnji ministar finansija, Mlađan Dinkić, rekao je da se krediti neće davati bilo kome već samo potvrđenim izvoznicima.\nPink je vraćanje kredita garantovao sopstvenim menicama, menicama firme Air pink, čiji je Mitrović takođe vlasnik, kao i kablovskog operatera Kopernikus technology. Garantovano je takođe i potraživanjima po ugovoru kojim je Pink Javnom preduzeću PTT Saobraćaja „Srbija", odnosno njegovom kablovskom sistemu, prodao licence na paket Pinkovih kanala, za evro mesečno po korisniku paketa.\n„Ne poštuju se procedure i zakoni već se sve izvrgava ruglu i obesmišljava", kaže Milenović.\n„Tražene informacije koje se odnose na poslovne aranžmane sa 'Pink International Company' predstavljaju poslovnu tajnu i ne mogu biti učinjene dostupnim trećim licima" - ovako je AOFI Povereniku za informacije od javnog značaja opravdao nedostavljanje ugovora sa Pinkom novinarima CINS-a.\n„U zemlji kakva je Srbija, u kojoj je korupcija hronični problem, naravno da niko nema pravo da deli novac, a da ne polaže račun javnosti za to", kaže Šabić.


“Dijalog je ključan za evropski put, ali i za normalnu atmosferu izmedju Kosova i Srbije, meni je bitno da nijedan od aktera ni u Beogradu ni u Prištini nije postavio pitanje da li je potreban dijalog. To je ključna poruka koju nosim u Brisel”, rekao je Lajčak za televiziju N1.\nLajčak, koji je ove nedelje boravio u Prištini i Beogradu, kazao je da mu je pobednik nedavnih kosovskih izbora Aljbin Kurti tokom tročasovnog razgovora rekao da razume da je dijalog potreban, da je spreman da nastavi dijalog i da će predvoditi delegaciju Kosova u Briselu.\n“Kurti je spreman da dodje u Brisel, da se sastane sa predsednikom (Srbije Aleksandrom) Vučićem. To treba da se desi u razumno brzo vreme nakon formiranja kosovskih institucija, očekujem da će prvi sastanak biti sigurno pre leta”, naveo je Lajčak.\nLajčak je kazao da bi konačni sporazum mogao da bude dogovoren za nekoliko meseci kada bi postojala politička volja, ali da EU ne odlučuje o brzini, da rokova nema i da će proces biti nastavljen “onom brzinom za koju su dve strane spremne”.\n“Do sada su dogovorena tri teksta koji će biti deo konačnog sporazuma, o nestalim licima, o interno raseljenim licima i ekonomskoj saradnji. Sadržaj nećemo objavljivati dok ne bude postignut konačana sporazum jer je princip da ništa nije dogovoreno dok nije sve dogovoreno”, dodao je Lajčak.\nOn je rekao da sve što je dogovoreno mora da bude ispunjeno i da nakon potpisivanja sveobuhvatnog sporazuma ne sme da bude nerešenih pitanja izmedju Srbije i Kosova.\nPovodom pitanja Zajednice srpskih opština, Lajčak je rekao da se “nije odustalo od onog što je dogovoreno do sada”.\n“Imamo dogovor o ZSO iz 2013. koji je ratifikovan u Skupštini Kosova ubedljivom većinom, imamo dogovor iz 2015. nakon čega je Ustavni sud Kosova izneo stav o tom dokumentu i zaključio da definitivna verzija ZSO mora da bude u skladu s Ustavom Kosova. Dakle, imamo ta tri dokumemnta. Glavno je da počnu pregovori o tome i da se dve strane dogovore kako vide ulogu ZSO, ne bih da ulazim u spekulacije o tome”, kazao je Lajčak.\nPovodom navoda da će u Beograd doneti neformalni dokument (non-pejper) sa ultimatumom Beogradu, Lajčak je rekao da “nikada nije čuo čuo ništa za non-pejper, osim što je o tome čitao u srpskim medijima”.\n“EU ne radi tako, ne postavlja ultimatume, EU radi sa partnerima koji žele da postanu njen deo, a Unija im pomaže na tom putu. Ima puno non-pejpera u našem procesu, ali nijedan od njih nije ultimatum”, rekao je Lajčak.\nNaveo je da se evrointegracije zasnivaju na procesu reformi i ispunjavanju kriterijuma, da to ne može da se zaobidje, a da u slučaju Kosova i Srbije postoji i dijalog kao dodatni uslov jer nove članice ne mogu da unose u Uniju nerešena pitanja.\nOn je ponovio da bez normalizacije odnosa ni Srbija ni Kosovo ne mogu da napreduju na evropskom putu i ukazao da obe strane “znaju da je dijalog potreban jer doprinosi normalnoj atmosferi”.\n“Dijalog ima nekoliko funkcija, uz dogovaranje sporazuma, to je jedina platforma za razgovor Beograda i Prištine. Iskustvo pokazuje da ako nema dijaloga, onda se otvorena pitanja rešavaju putem medija, uz rast tenzija”, rekao je Lajčak.\nOd obnove dijaloga u julu prošle godine do oktobra kada je proces zaustavljen, prvenstveno zbog političke krize na Kosovu, strane su postigle dogovor o prinicipima procesa, o tome šta su elementi budućeg sporazuma, EU je ponovo preuzela lidersku poziciju u procesu, dogovorena su tri teksta budućeg sporazuma, održana su tri sastanka na nivou lidera i sedam na nivou glavnih pregovarača, kazao je Lajčak.\nLajčak je tokom intervjua televiziji N1 uglavnom govorio o “Srbiji i Kosovu”, a retko o “Beogradu i Prištini”.\nKada je to juče jednom učinio na zajedničkoj konferenciji za novinare posle sastanka s Vučićem, predsednik Srbije je reagovao, rekavši da je uveren da je Lajčak to učinio slučajno, a ne namerno, jer EU o statusu Kosova zvanično ima “neutralan stav”.


Vujačić: Baković nije problematičan, već nepostojanje drugih kandidata\nO IZBORU ZAŠTITNIKA LJUDSKIH PRAVA\nVujačić smatra da je Baković izborom pojedinih zamjenika prošle godine pokazao spremnost za vladavinu prava za koju je u svakoj oblasti potrebno mnogo više rada, ali i proaktivnog pristupa institucije Zaštitnika\n21.11.2015. 13:49h Ažurirano: 21.11.2015. 13:49h\nProces izbora Sućka Bakovića za Zaštitnika ljudskih pava i sloboda nije problematičan, ali jeste način konsultacija prilikom reizbora, ocijenjeno je iz Udruženja mladih sa hendikepom Crne Gore (UMHCG).\nIzvršna direktorica UMHCG, Marina Vujačić, smatra da je Baković izborom pojedinih zamjenika prošle godine pokazao spremnost za vladavinu prava za koju je u svakoj oblasti potrebno mnogo više rada, ali i proaktivnog pristupa institucije Zaštitnika.\n„Sam čin reizbora nije problematičan, ali jeste društvo koje nema više kandidata za tu funkciju, kao i način održavanja konsultacija prilikom reizbora kandidata Bakovića“, rekla je Vujačić agenciji MINA.\nOna smatra da konsultacije prilikom izbora ljudi na tako važnim pozicijama moraju da budu otvorene i za javnost i za građane, za širi krug ljudi.\nVujačić je ocijenila da, kada je u pitanju izbor Zaštitnika ljudskih prava i sloboda, konsultacije treba da sprovodi predsjednik države, a ne jedan državni organ čiji bi rad upravo trebala da "kontroliše" institucija Zaštitnika.\n„Institucija Zaštitnika mora da bude nezavisna i da koristi sve mehanizme koji su joj na raspolaganju i posebno je važno da jača oslobođena različitih vidova uticaja“, poručila je Vujačić.\nOna je kazala da rad institucije Zaštitnika i njegova djelotvornost zavisi i od njegovih najbližih saradnika, kapaciteta, spremnosti i volje.\n"Ali i razumijevanja koncepta ljudskih prava, senzibilisanosti za ljudska prava pojedinih grupacija, kao što su osobe s invaliditetom, LGBT, Romi i Egipćani, žene, bivši ili sadašnji korisnici psihoaktivnih supstanci i slično i specifičnih znanja o pojavnim oblicima diskriminacije, kao i najdjelotvornijim i dostojanstvenim mehanizmima zaštite od nje", rekla je Vujačić.\nPrema njenim riječima, rezultati rada ne zavise samo od ljudi na "vrhu piramide", ali oni imaju mandat i mogućnost da biraju svoj stručni tim.\n„Izborom zamjenika Siniše Bjekovića ojačana je sama institucija i njen ugled, ali i preduzete konkretne radnje po postupcima i podnesenim inicijativama“, ocijenila je Vujaćič navodeći da, ukoliko ljudi u takvim institucijama nijesu slobodni i sistem ih kontroliše, onda se cijela institucija obesmišljava.\nOna je kazala da su se aktivnosti i rad institucije Zaštitnika ljudskih prava i sloboda intezivirao u poslednje vrijeme, i da su primjetni i određeni rezultati rada.\n„Ipak kapacitete institucije Zaštitnika treba mnogo više jačati i zaista stvoriti uslove da ona bude potpuno nezavisna, nepristrastna i u punom kapacitetu što je svakako i teško u sistemu, gdje su pojedinci izloženi pritiscima, a institucije "zarobljene" političkim i nerijetko i nestručnim kadrovima“, ukazala je Vujačić.\nOna je podsjetila da je Evropska komisija iznijela niz stavova koji se odnose na rad Institucije Zaštitnika, “ali rekla bih prije svega i na položaj ove institucije”.\nEvropska komisija je, kako je kazala Vujačić, ono što su iz UMHCG više puta podvlačili, a to se odnosi na kapacitete institucije i na potrebu za angažovanjem većeg broja ljudi u skladu sa sistematizacijom.\n„Posebno je važno da zaposleni u instituciji prođu adekvatne obuke i prate i evropske, ali i međunarodne standarde u ovoj oblasti“, ocjenila je Vujačić.\nPrema njenim riječima, institucije koje se bave ljudskim pravima i zaštitom od diskriminacije u Crnoj Gori još nemaju dovoljno kapaciteta, i često ni same dovoljno senzibiliteta i razumijevanja koncepta ljudskih prava.\n„Konkretan primjer za to je i Ministarstvo za ljudska i manjinska prava“, dodala je Vujačić.\nZaštitnik ljudskih prava i slobodaMarina VujačićUMHCGŠućko Baković


"Doći će neki žuti ljud...i"\nTema: "Doći će neki žuti ljud...i"\nKina ukida pravila vezana za jedno dete u porodici\nPEKING – Kina je danas najavila ukidanje kontroverzne „politike jednog deteta“, a državna novinska agencija Sinhua navodi da će ubuduće svim parovima biti dopušteno da imaju dvoje dece, što stručnjaci ocenjuju kao „istorijski događaj“.\nPeking će „u potpunosti primeniti politiku kojom se dozvoljava svakom paru da ima dvoje dece kao aktivan odgovor na populaciju koja stari“, stoji u saopštenju Komunističke partije.\nZa sada nema detaljnijih informacija o novoj politici kao ni o vremenskom okviru za njenu implementaciju, naveo je Rojters.\nVang Feng, vodeći stručnjak za demografske i socijalne promene u Kini nazvao je ovu promenu politike „istorijskim događajem“.\nFeng smatra, međutim, da ona „neće imati uticaja na društvo koje stari, ali da će promeniti karakter mnogih mladih porodica“.\n„Politika jednog deteta“ je u Kini uvedena 1979. godine, kako bi se smanjila stopa nataliteta i usporio rast broja stanovnika.\nPravila vezana za jedno dete su krajem 2013. ublažena, pa je parovima dozvoljeno da imaju dvoje dece ukoliko je najmanje jedan roditelj jedinac.\nMnogi parovi kojima je to dopušteno, nisu se, međutim, odlučili na taj korak, posebno u gradovima, navodeći kao razlog visoke troškove života za podizanje deteta.\nDržavni mediji su u januaru izvestili da je oko 30.000 parova u Pekingu, samo 6,7 odsto na koje bi ta mera mogla da se primeni, podnelo zahtev za drugo dete.\nKinezi su na društvenoj mreži Veibo, kineskom pandanu Tvitera, pozdravili potez kineskih vlasti, ali su mnogi rekli da se ne bi odlučili na još jedno dete.\n„Jedva mogu da priuštim da podižem jedno, a ne dva (deteta)“, napisao je jedan korisnik.\nParovi koji su prkosili zakonima o planiranju porodice u Kini bili su novčano kažnjavani, u najblažem slučaju, neki su gubili posao, a u nekim slučajevima majke su bile prinuđene da abortiraju.\nVilijam Ni iz organizacije za ljudska prava Amnesti internešenel pozdravio je odluku vlasti u Pekingu, ali je pozvao Kinu da ide korak dalje.\n„Kina treba odmah i kompletno da okonča svoju kontrolu nad odlukom ljudi da imaju decu. To neće biti dobro samo za poboljšanje ljudskih prava, već će imati smisla uzimajući u obzir teške demografske izazove koji leže pred njom“, dodao je Ni.\n29.10.2015, 22:22 #2\nPohvaljen 93.990 puta u 11.147 postova\nKod nas nije uvodjen nikakv zakon a po tom pitanju samo gori od Kineza\n29.10.2015, 22:26 #3\nNama će ove dve uskoro biti mlađe pionirke...\n02.11.2015, 17:42 #4\nPohvaljen 1.397 puta u 156 postova\nNajvecu uzrok starenju naseg stanovnistva su visoki porezi (pocev od poreza na prihode) i nameti za sve i svasta.


Nađen manifest masovnog ubice iz Nemačke: ''Treba eliminisati pola sveta'' (Video) - Sandzaklive\nNađen manifest masovnog ubice iz Nemačke: ''Treba eliminisati pola sveta'' (Video)\nPočinilac masovnog ubistva u Nemačkoj je bio radikalni desničar Tobijas R. iz Hanaua. Napadač je za sobom ostavio manifest ispisan na 24 stranice.\nTobijas R. iza sebe je ostavio manifest na 24 stranice i nekoliko video-snimaka u kojima opisuje svoj život. Delove tog manifesta objavili su nemački mediji, a iz njega je vidljivo da je napadač bio ekstremni desničar koji je imao psihičkih problema.\nKako je za Kurijer opisao stručnjak za terorizam Peret R. Nojman, radi se o osobi koja mrzi sve strance i sve ljude koji nisu bele rase.\n"Čak i kada ne spominje direktno islam, u manifestu poziva na uništavanje različitih država u Africi, na Bliskom istoku i u Aziji (koje su većinom muslimanske)", navodi detalje manifesta Nojman.\nNapadač sam za sebe kaže da je rođen 1977. godine i da je studirao poslovnu administraciju u Bajrojtu. Mrzeo je sve migrante, nezavisno od toga odakle dolaze.\nSvoje postupke opravdavao je izjavama da "nauka dokazuje da su neke rase nadmoćnije od drugih", a često je spominjao i potpunu eliminaciju nekih etničkih grupa, posebno onih u Africi, Aziji i na Bliskom istoku. U manifestu ima i popis ljudi koji moraju da budu uništeni, a radi se većinom o muslimanima.\n"Ako želite da rešite problem stranih kriminalaca, ne bi trebalo da napadate spoljne neprijatelje nego da porazite unutrašnje neprijatelje. A to može biti i vaš narod", piše u manifestu i dodaje: "Nisu svi koji danas imaju nemački pasoš čistokrvni, treba eliminisati pola populacije".\nNapadač iz Hanaua objavio je i uznemirujuću "ličnu poruku" na društvenim mrežama za koju se pretpostavlja da je nastala pre nego što je sebi oduzeo život.


Američki košarkaš Rej Alen (41) objavio je da je završio karijeru, više od dve godine pošto je igrao svoju poslednju utakmicu u NBA ligi.\nAlen je proveo 18 sezona u NBA ligi, igrajući za Milvoki, Sijetl, Boston i Majami. Tokom karijere je prosečno postizao 18,9 poena na 1.300 utakmica i nastupio na 10 "ol-star" mečeva.\nRejovu karijer je obeležio šut za tri poena, a postigao je najviše trojki u istoriji NBA lige – 2.973, ne računajući utakmice u plej ofu.\nDva puta je bio šampion NBA lige, 2008. godine s Bostonom i 2013. godine s Majamijem.


Naime, prethodno je, 10. juna, Liga socijaldemokrata Vojvodine u Bečeju podnela prijavu Odeljenju za urbanizam, građevinarstvo, komunalne poslove, saobraćaj i inspekcijski nadzor Opštinske uprave, kao i prosvetnoj inspekciji zbog postavljanja dečjeg igrališta u dvorištu izdvojenog odeljenja škole „Šamu Mihalj“ u Poljanici.\nU prijavi LSV Bečej navodi se da se „prijavljuje nelegalno podignuto igralište“ u školskom dvorištu izdvojenog odeljenja OŠ „Šamu Mihalj“ u Poljanici „u jeku kampanje izbora za članove Saveta Mesne zajednice“.\nIz Lige navode i da je „činjenica da su korisnici tog igrališta deca i to izaziva našu zabrinutost u ispravnosti tog igrališta zbog brzine kojom se izvela izgradnja“.\nLSV Bečej izražava sumnju da prilikom postavljanja igrališta nisu pribavljene potrebne dozvole, te da igralište nije sertifikovano, navodi se u prijavi.\nIgralište u dvorištu škole u Poljanici postavljeno je 9. juna, nekoliko dana pre izbora za Savet MZ Poljanica, u prisustvu predstavnika Saveza vojvođanskih Mađara iz Bečeja, a donacija je Nacionalnog saveta mađarske nacionalne manjine.\nPredsednik bečejskog odbora SVM-a i Skupštine opštine Bečej Igor Kiš izjavio je da je igralište urađeno po najvišim evropskim standardima i da je nacionalni savet takva igrališta postavio u više škola i vrtića u Vojvodini.\nPrema njegovim rečima, inicijativa za postavljanje igrališta, donaciju nacionalnog saveta, pokrenuta je posle nedavne posete predstavnika Nacionalnog saveta mađarske nacionalne manjine Poljanici.\nUpitan da li postoji potrebna dokumentacija za postavljanje igrališta, Kiš je 10. juna rekao da ne raspolaže tim informacijama.\nNovinar Mozaika probao je danas da kontaktira direktorku OŠ „Šamu Mihalj“ Moniku Tufegdžić, međutim, osoba koja je javila na telefon u školi rekla je da ona danas nije u školi.\nPo Pravilniku o bezbednosti dečjih igrališta pre korišćenja dečjeg igrališta potrebno je da bude sproveden postupak prvog pregleda koji obavlja imenovano telo za redovne i vanredne preglede dečjih igrališta, kojim se potvrđuje opšti nivo bezbednosti opreme i potrebnih površina, odnosno da dečje igralište ispunjava sve relevantne zahteve Pravilnika o bezbednosti dečjih igrališta.\nK.D.F. (Foto: FB)\nViše iz ove kategorije « SC „Đorđe Predin Badža“: Počela sezona kupanja na otvorenim bazenima\tPromene na čelu Doma zdravlja Bečej: V.d. direktora je Slobodan Dimitrov »


Njemački časopis o nastupu bh. kompanija na sajmu IZB 2018 - Poslovne novine\nNjemački časopis o nastupu bh. kompanija na sajmu IZB 2018\nU uglednom njemačkom dnevnom časopisu „Wolfsburger Nachrichten” objavljen je tekst o premijernom nastupu bosanskohercegovačkih kompanija na međunarodnom sajmu dobavljača Volkswagen grupacije, IZB 2018 (Internationale Zuliefererbörse 2018), koji se svake dvije godine održava u Wolfsburgu (Njemačka), pod pokroviteljstvom WOB AG, inače 50 posto u vlasništvu grada Wolfsburga i 50 posto u vlasništvu Volkswagena.\nU tekstu je navedeno da Bosna i Hercegovina ove godine slavi premijerni nastup na ovako važnom sajmu i da će devet kompanija iz automobilskog sektora BiH imati priliku da se pokažu u najboljem svijetlu i predstave asortiman njihovih proizvoda i usluga, saopćila je Privredna komora Federacije Bosne i Hercegovine.\nNa prestižnom sajmu IZB 2018 učestvuju više od 800 kompanija iz 34 države svijeta, dok je na užoj listi čekanja više od 300 svjetskih kompanija.\nDevet kompanija iz BiH bit će smještene u Dvorani br. 4 na zajedničkom štandu br. 4.302, pod organizacijom Privredne komore Federacije BiH.\nS obzirom na važnost privredne snage i potencijal rasta industrije, Vlada FBiH je, u saradnji s Privrednom komorom FBiH, pokrenula projekt “Razvoj automobilske industrije Federacije Bosne i Hercegovine”.\nTakođer, 2016. godine osnovana je Grupacija automobilske industrije (GAI) pri Privrednoj komori FBiH koja se sastoji od 32 kompanije koje izravno rade za automobilsku industriju.\nGlavni cilj zajedničkog projekta Vlade i Privredne komore FBiH je daljnje jačanje automobilskog sektora kao jednog od najvažnijih pokretača privrednog razvoja u Bosni i Hercegovini.\nVrlo je bitno naglasiti da se kontinuiranim daljnjim obukama, standardizacijom i certificiranjem, sistemski povećava konkurentnost ekonomije zemlje, kao i dugogodišnje iskustvo domaćih dobavljača automobilske industrije te njihove trenutne mogućnosti, tehnološki napredak i opredjeljenost ka daljem razvoju i usavršavanju, navode iz PKFBiH.\nautomobilski sektor Privredna komora FBiH Vlada BiH Volkswagen Wolfsburger Nachrichten


Operativna platforma za pametni taksi za tajvansku taksi službu\nOperativna platforma za pametni taksi za Tajvan koristi veštačku inteligenciju zasnovanu na velikim količinama podataka da bi ponudila vrhunsku analizu, zahtevna predviđanja i pametne preporuke. Na ovaj način taksisti mogu da znaju gde se nalaze potencijalni klijenti u realnom vremenu.\nDa bi se smanjilo vreme koje taksiji provode vozeći se bez putnika, povećao stepen preuzimanja putnika i unapredio kvalitet usluge vožnje taksijem, sproveli smo istraživanje da bismo razumeli korisnike i analizirali rezultate radi daljeg proučavanja. Ovo nam je omogućilo da bolje razumemo kakvi podaci trebaju taksistima dok rade, a isto tako i da razumemo kako procenjuju i tumače takve podatke. Rezultati su nam pomogli da razvijemo korisnički interfejs softvera.\nPopularna mesta za putnike\nOva aplikacija koristi ranije zabeležene podatke o putnicima i vožnjama da bi odredila područja sa najvećom potražnjom, a zatim uračunava vreme, okolnosti i druge događaje u danu da bi vozačima ponudila najtraženija mesta.\nOvaj algoritam koristi statističku analizu i mašinsku memoriju da bi predvideo potražnju za svakim područjem i stvorio vremenske segmente na osnovu trenutne situacije.\nU kombinaciji sa vrhunskom analizom, predviđanjem potražnje i trenutnom lokacijom taksija, ova aplikacija nudi vozačima preporuke za najbolja mesta za preuzimanje putnika.\nPregledna potražnja prevoza i otkrivanje potencijalnih klijenata.


Tag / EHF / Vesti online\nRukometašice Srbije izgubile od Makedonije\nŽenska rukometna reprezentacija Srbije izgubila je danas u Kragujevcu od selekcije Makedonije sa 25:27 (12:14), u prijateljskoj utakmici odigranoj u sklopu EHF nedelje.\nBošković: Utakmice sa Makedonijom početak priprema za SP\nSelektor ženske rukometne reprezentacije Srbije Saša Bošković rekao je da je zadovoljan formom svojih igračica i da su predstojeće prijateljske utakmice sa Makedonijom početak priprema za...\nDarko Stanić nije primio gol 21 minut\nGolman Metalurga i srpske reprezentacije Darko Stanić nije primio gol čak 21 minut u drugom poluvremenu meča Lige šampiona sa Silkeborgom.\nRukometaši Partizana porazom završili LŠ\nRukometaši Partizana poraženi su u poslednjem kolu grupe A Lige šampiona na gostovanju Ademar Leonu rezultatom 28:23 (14:10).\nLŠ: Rukometaši Partizana gostuju Ademar Leonu\nRukometaši Partizana sutra u 18 sati sastaju se u gostima sa španskim Ademar Leonom, u poslednjoj utakmici takmičenja u Grupi A EHF Lige šampiona.\nBrković: Još prikupljamo iskustvo u Ligi šampiona\nLŠ: Rukometaši Partizana poraženi od Flensburga\nRukometaši Partizana poraženi su ubedljivo od Flensburga 31:23 u osmom kolu Lige šampiona.\nRukometaši Srbije pobedili Belorusiju\nRukometna reprezentacija Srbije ostvarila je i drugu pobedu na Svetskom prvenstvu u Španiji, pošto je u drugom kolu takmičenja u Grupi C, savladala selekciju Belorusije rezultatom 34:28 (20:13).\nVestionline, FoNet 0 komentara\nSP: Druge pobede Francuza, Danaca i Makedonaca\nNa svetskom prvenstvu za rukometaše, koje se održava u Španiji, igrane su utakmice drugog kola u grupama A i B, a plasman u osminu finala već su obezbedili Francuska, Danska i Makedonija.\nPobede Slovenije i Poljske na startu SP\nRukometaši Slovenije pobedili su u Saragosi Saudijsku Arabiju sa 32:22, dok je Poljska bila bolja od Belorusije sa 24:22 u utakmicama prvog kola Grupe C Svetskog prvenstva.


Ušanović demantirao medijske navode - Kozarac.ba\nGeneralni sekretar Nogometnog saveza Bosne i Hercegovine demantirao je izvještaje nekih bosanskohercegovačkih medija o njegovom navodnom pokušaju ublažavanja kazne za Fudbalski savez SCG nakon divljanja navijača te reprezentacije prije, tokom i nakon meča s reprezentacijom BiH.\n“Sastao sam se s generalnim sekretarom FS SCG Zoranom Damjanovićem da još jednom pokušamo zajedno suzbiti nefudbalske pojave i doći do novih informacija o pucanju iz vatrenog oružja na autobus s našim navijačima u Beogradu… Ni u kojem slučaju ovaj sastanak nije imao za cilj da se promijeni ni slovo iz našeg odgovora FIFA-i.\nPrije potpisivanja ove zabilješke sa sastanka konsultirao sam predsjednika NSBiH Domikovića, koji je rekao da nije sporan tekst i da ga mogu potpisati. Nažalost, ovaj sastanak je protumačen kao pokušaj ublažavanja kazne za FSSCG u čemu nema ni slova istine”, stoji, između ostalog, u Ušanovićevom saopćenju.\nOn je također izjavio da nakon utakmice nije izjednačio navijače SCG i BiH, te da nije okrivio navijače BiH za nerede na stadionu.\nNa kraju saopćenja Ušanović je naveo da je sve učinjeno kako bi se spriječila nastojanja FSSCG da navijače BiH okrivi za incident.\n“Na licu mjesta saznao sam da je u FSSCG snimljena kaseta samo naših navijača, koji nisu napadali, nego su se branili od njihovih navijača. To nismo i nećemo dozvolili. Također, moguće je da je dopunjena prijava FIFA-e protiv FSSCG, kojom je proširena optužba protiv njih o šovinizmu i fašizmu, upravo rezultat svih navedenih poteza koje sam do sada poduzeo”, stoji u saopćenju generalnog sekretara NSBiH Muniba Ušanovića.


UO Alumine: Netačne informacije štete kompaniji\nFoto: N.N. | UO Alumine: Netačne informacije štete kompaniji\nSrna 14.03.2019 17:33\nZVORNIK - Upravni odbor zvorničke kompanije "Alumina" saopštio je danas da netačne i tendenciozne informacije koje su objavljene o ovoj kompaniji štete njenom ugledu i radu.\nUpravni odbor "Alumine" tvrdi da tekst objavljen na portalu BN televizije pod naslovom "Skandal: `Batagon` preuzima `Aluminu`" obiluje netačnim informacijama, kao i da je nepoznati autor tabloidno iznio niz opasnih i zlonamjernih konstrukcija.\nU saopštenju se ističe da zlonamjerni pojedinici žele da diskredituju menadžment "Alumine" i ostave prostor mešetarenjima ili degradiranju kompanije, a time i ograniče mogućnost povjericima da naplate svoja potraživanja u cijelosti.\n"Od uvođenja stečaja u Fabrici glinice 'Birač', domaći menadžment i radnici 'Alumine' su ostvarili više nego odlične rezultate, doveli firmu na godišnji promet veći od 300 miliona KM, na prosječnu platu radnika veću od 1.100 KM, izvršili ulaganja od 54,3 miliona KM, izgradili vrtić za djecu zaposlenih", navodi se u saopštenju Upravnog odbora.\nZahvaljujući ovim rezultatima, navode iz Upravnog odbora "Alumine", povjerioci Fabrike glinice "Birač", sada imaju priliku da svoje potraživanje naplate u nominalnom iznosu, a što je i cilj sprovođenja stečajnog postupka.\n"Bez rada menadžmenta i radnika `Alumine` ova potraživanja bi bila nenaplativa", napominje se u saopštenju.\nUpravni odbor "Alumine" naglašava da članovi Upravnog odbora Mile Matić i Radislav Filipović nemaju bilo kakve veze sa inkriminišućim insinuacijama u pomenutom tekstu, niti su na bilo koji način učestvovali u bilo kakvim transakcijama Investiciono-razvojne banke /IRB/ Republike Srpske ili iznošenju bilo kojeg kapitala.\n"Koliko su ove insinuacije zlonamjerne govori i činjenica da je davanje kredita IRB-a firmi `Energolinija` od 19,4 miliona KM bilo krajem 2012. godine kada Mile Matić nije bio zaposlen u `Alumini`. Radislav Filipović nije učestvovao u dobijanju ili utrošku ovih sredstava, niti je imao bilo kakve veze sa firmom 'Energolinija`", ističe se u saopštenju.\nIz Upravnog odbora "Alumine" navode da nisu tačne ni tvrdnje u vezi sa nabavkom dodatnih količina boksita iz inostranstva.\n"Fabrika ima potrebe za uvozom boksita, ali se ista aktivnost sprovodi u skladu sa internim procedurama, a na osnovu međunarodnog tendera, gdje se komisijski bira najpovoljniji ponuđač", pojašnjava se u saopštenju.\nUpravni odbor i menadžment "Alumine", demantujući ova pisanja, podsjećaju da se u protekle četiri godine Uprava suočavala sa nizom problema, da Uprava ne može i ne želi na bilo koji način uticati na bilo kog povjerioca kome će prodati potraživanja, kao i da su na raspolaganju svim medijima s ciljem objektivnog izvještavanja.


Srbin pokušao da prošvercuje kokain u Švajcarsku | Novosti.RS\n30. 09. 2019. u 10:52\nŠvajcarski carinici otkrili su kod jednog Srbina, prilikom kontrole posle prelaza Dipoldsau, šest kilograma kokaina\nBERN - Švajcarski carinici otkrili su kod jednog Srbina, prilikom kontrole posle prelaza Dipoldsau, šest kilograma kokaina koji je pokušao da prošvercuje dolazeći iz Austrije u Švajcarsku.\nPrema pisanju švajcarskih medija, Srbin je narkotike sakrio u bunkeru napravljenom od prostora koji je predviđen za rezervni točak.\nBunker je napravljen od metalne ploče koja je postavljena iznad prostora namenjenog za rezervni točak i, kako se navodi, samo je putem električnog mehanizma mogao da se otvori.\nU njemu bilo je sakriveno pet paketa kokaina u ukupnoj težini od šest kilograma.\nPROČITAJTE JOŠ: ŠVERC 800 KG KOKAINA: Određen im pritvor do 30 dana, sin se branio ćutanjem, otac izneo odbranu\nČetrdesetvogodišnji Srbin je uhapšen, a kokain je predat policiji kantona Sankt Galen.\nDržavno tužilaštvo u Sankt Galenu pokrenulo je krivični postupak protiv srpskog državljanina, koji se nalazi u istražnom zatvoru.


SLUČAJ PORODICE LAZAREVIĆ IZ VRANjA: Na smeštaj za bolesno dete se čeka i duže od 60 dana – Melly.rs\nSLUČAJ PORODICE LAZAREVIĆ IZ VRANjA: Na smeštaj za bolesno dete se čeka i duže od 60 dana\nNadležni o pokušaju porodice Lazarević iz Vranja da smesti svoje bolesno dete u neku od ustanova socijalne zaštite. Svih 18 ustanova je popunjeno i ima liste čekanja\nSLUČAJ porodice Lazarević iz Vranja, koja od oktobra prošle godine pokušava da pronađe privremeni ili trajni smeštaj za svog dvadesetogodišnjeg sina koji boluje od teške duševne zaostalosti i drugih poremećaja ponašanja, zbog čega su zakucali na vrata mnogih zdravstvenih ustanova i ustanova socijalne zaštite, po svemu sudeći nije usamljen, jer su ove ustanove prebukirane, pa se formiraju i liste čekanja.\nKako je za „Novosti“ potvrđeno u Ministarstvu za rad i socijalna pitanja, postupak smeštaja korisnika u određenu ustanovu socijalne zaštite može da traje i duže od dva meseca.\n– Nadležni centar za socijalni rad, posle podnošenja zahteva za smeštaj, pokreće postupak. Po izvršenoj proceni potreba korisnika, centar planira određene mere i usluge u njegovoj zaštiti, između ostalog i korišćenje usluge domskog smeštaja. Obrada zahteva traje do 60 dana, a sama realizacija smeštaja može biti odložena na određeni rok, s obzirom na to da sve ustanove za smeštaj osoba sa intelektualnim i mentalnim teškoćama imaju popunjene kapacitete i formirane liste čekanja za prijem na smeštaj – kažu u Ministarstvu.\nPrema zvaničnim podacima, u Srbiji postoji 18 ustanova za smeštaj osoba sa intelektualnim i mentalnim teškoćama.\nSrećko Lazarević, otac bolesnog mladića iz Vranja, kaže da su upali u začarani krug administracije kada se stanje njegovog sina znatno pogoršalo, pa je počeo da pokazuje znake agresivnosti.\n– Ne sumnjam da se sve radi prema proceduri, ali nama je svaki dan borba, svaki dan nova muka, a meseci kao godine – kaže Lazarević. – Kao da nije dovoljna muka to što posle nege duge 22 godine sada treba da se odvojimo od njega i da ga smestimo u odgovarajuću ustanovu, jer su nas uverili da je za njega tako najbolje.\nU vranjskom Centru za socijalni rad ranije nam je potvrđeno da je sve spremno za smeštaj ukoliko se od Ministarstva dobije zeleno svetlo. Međutim, iako se ovaj slučaj tretira kao urgentan, niko sa sigurnošću nije mogao da nam potvrdi kada će to biti.\nDNEVNI BORAVAK ILI POMOĆ U KUĆI\nU Ministarstvu napominju da korisnik može da dobije jednu od dnevnih usluga u zajednici, dnevni boravak ili pomoć u kući dok funkcioniše u prirodnoj sredini. Postoji mogućnost urgentnog smeštaja u prihvatilište, kada je korisnik ugrožen. Ove usluge se mogu koristiti u zavisnosti od toga da li su organizovane u opštini ili gradu u kome korisnik ima prebivalište ili u susednim gradovima. Kako nam je rečeno u porodici Lazarević, njima usluga privremenog smeštaja nije ponuđena kao alternativa do trajnog smeštaja.


Na niškom aerodromu izvršena smena pripadnika Vojske Srbije angažovanih u Libanu\nNa niškom aerodromu "Konstantin Veliki" izvršena je smena kontingenta Vojske Srbije angažovanog u okviru multinacionalne oprecije UNIFIL u Libanu, saopštilo je Ministarstvo odbrane.\nPut Libana ispraćena je nova rotacija srpskih mirovnjaka, koju čine pešadijska četa, štabni oficiri i pripadnici elementa nacionalne podrške, koji će biti angažovani u sastavu multinacionalne operacije Ujedinjenih nacija u ovoj zemlji.\nZa ovu priliku na niškom aerodromu "Konstantin Veliki" sleteo je avion egipatkse nacionalne avio kompanije "EgyptAir" tipa Boeing 737-800, koji je mirovnjake prevezao do Libana.\nNarednih šest meseci, pešadijskom četom iz sastava Druge brigade Kopnene vojske komandovaće major Igor Kočović.\nIstim avionom u Srbiju je doputovala prethodna rotacija pešadijske čete iz sastava Prve brigade Kopnene vojske, koju je predvodio major Ninoslav Đuđić.\nSmeni kontingenta Vojske Srbije na aerodromu "Konstantin Veliki" prisustvovali su načelnik štaba Komande Kopnene vojske brigadni general Željko Tramošljika, komandant Prve brigade brigadni general Zoran Nasković, komandant Druge brigade brigadni general Željko Kuzmanović i potpukovnik Emil Kirkov iz Centra za multinacionalne operacije. - prenelo je Ministarstvo odbrane Srbije.\nPo povratku u Srbiju, komandir pešadijske čete major Đuđić istakao je da je jedinica kojom je komandovao proteklih šest meseci uspešno realizovala sve postavljene zadatke u skladu sa mandatom misije UNIFIL.\n- "Aktivnosti pešadijske čete Vojske Srbije realizovane su u potpunosti sa planovima i naređenjima komande španskog bataljona, Komande sektora Istok, kao i tehničkog sporazuma sa Kraljevinom Španijom", naglasio je major Đuđić dodajući i da je odnos sa lokalnim stanovništvom i ostalim nacijama u okviru misije bio na visokom nivou, profesionalan i uz obostrano uvažavanje.\nPešadijska četa izvršava zadatke kao samostalna jedinica u sastavu španskog bataljona u multinacionalnoj brigadi sektora"Istok", dok će vod za zaštitu snaga koji se angažuje u okviru italijanskog kontingenta u sektoru "Zapad" biti upućen kasnije u toku meseca.\nPrivremene snage Ujedinjenih nacija u Libanu (UNIFIL) uspostavljene su Rezolucijama Saveta bezbednosti Ujedinjenih nacija od 19. marta 1978. godine. Pripadnici Vojske Srbije otpočeli su učešće u ovoj misiji 21. decembra 2010.


Vokri: "Kad-tad duel Kosovo - Srbija!"\nNaslov: Vokri: "Kad-tad duel Kosovo - Srbija!" Pet Jun 14, 2013 7:59 pm\nProslavljeni fudbaler Partizana koji sada obavlja funkciju predsednika Fudbalskog saveza takozvane države Kosovo Fadilj Vokri kazao je da će Srbija i Kosovo "kad-tad" izaći na teren i odigrati fudbalski meč za šta se založio i Sep Blater prilikom posete Beogradu.\nPoteze koje vuče Vlada Republike Srbije po pitanju normalizacije odnosa sa samoproglašenom Rebulikom Kosova uticali su i na sportske aspekte odnosa naše zemlje sa južnom pokrajinom na kojoj je proglašena nezavisnost od Srbije 2007. godine.\nDa će i u sportu morati da dođe do "Briselskih sporazuma" potvrdio je i Sep Blater koji je od premijera Srbije Ivice Dačića i predsednika FSS Tomislava Karadžića zatražio da se Kosovu omogući da igra prijateljske mečeve.\nPredsednik Fudbalskog saveza takozvane države Kosovo Fadilj Vokri optimista je po pitanju omogućavanja igranja mečeva pod okriljem FIFA klubovima sa Kosova i reprezentaciji te samoproglašene republike.\n"I pre sam bio optimista, a posle nedavnog sporazuma Prištine i Beograda sa još više pozitivizma gledam na budućnost fudbala na Kosovu. Dogovorom iz Brisela, naš i vaš premijer, Hašim Tači i Ivica Dačić, obavezali su se da Kosovo i Srbija ne blokiraju evrointegracije druge strane. Zašto to ne bi važilo i za sport?!" kazao je Vokri u intervjuu za "Danas.rs".\nBivši napadač Partizana nije odbacio mogućnost da se u budućnosti sastane sa predsednikom FSS Tomislavom Karadžićem.\n"Do sada sam bio otvoren za razgovore, pa ne vidim prepreku susretu s predsednikom FSS. Verujem da će i u Srbiji preovladati mišljenje da je sutra važnije od juče. Ostavimo se prošlosti i gledajmo kako da udesimo da bude bolje generacijama koje dolaze" poručio je Vokri.\nVokri je dodao da je posle potpisivanja "Briselskog sporazuma" i posete Blatera Dačiću i Kradžiću više nego ubeđen da će se Srbija i Kosovo naći na terenu kad-tad u borbi za bodove.\n"Ja znam da će doći do toga. Kad-tad. Kada sam prvi put to rekao, smejali su mi se u Srbiji. Međutim, vreme i politička realnost će učiniti svoje. Bez obzira na bilo čije otpore" istakao je Vokri.\nPrepreku da Kosovo zaigra u kvalifikacijama za EP i SP trenutno čini to što ta samoproklamovana država nije primljena u Ujedinjene nacije ali primer FS Gibraltara govori da nije isključeno da se ponovo napravi presedan pa da se vrlo brzo i Kosovo nađe u žrebu za kvalifikacije za međunarodna takmičenja.


''KK Crvena zvezda informiše javnost... ovo je IZVANREDNO!'' - Sportske.net\nU Zvezdi su prezadovoljni.\nZvezda otkazala nastup na "Glorija kupu"Ekspresan odgovor Zvezde na saopštenje Partizana, nastaviće se...Opet saopštenje, Partizan postavlja tri ključna pitanja Zvezdi: "Zašto bežite od suda u Lozani?"Preokret, Štimac ipak neće igrati u Francuskoj?Obradovićeva Zvezda nastavlja da razbija!\nCrvena zvezda počela je pre nekoliko dana prodaju sezonskih karata, i to ograničenog kontigenta, ali bez obzira na situaciju sa pandemijom i neizvesnost kada će publika moći da dolazi na utakmice, prodaja ide odlično.\nZvezda se time danas pohvalila u saopštenju na klupskom sajtu, što u nastavku prenosimo u celini.\n''KK Crvena zvezda mts počeo je u sredu 09.09.2020. godine prodaju ograničenog kontigenta sezonskih karata.\n* Pasoš (holder za sezonsku ulaznicu) se koristi samo promociju kampanje sezonskih ulaznica KK Crvena zvezda mts i nema upotrebnu vrednost kao zvanični dokument državnih organa Republike Srbije, osim kao suvenir i deo promocije Kluba i marketinške kampanje. Svaka zloupotreba ovog pasoša se najstrože zabranjuje'', navodi se u saopštenju.


Ivanović razočaran: "Traže se rezultati bez pojačanja" - Sportske.net\nIvanović razočaran: "Traže se rezultati bez pojačanja"\nSada već bivši trener novosadske Vojvodine Dragan Ivanović tvrdi da je razočaran odlukom Uprave. Smenjeni stručnjak tvrdi da nije bilo uslova da se isprati ritam "večitih".\nŠOK TERAPIJA - Voša smenila Ivanovića, imenovan naslednikVojvodina smenjuje trenera?!Trener Voždovca: ''Vojvodina je u rangu Zvezde i Partizana!''''Zmajevi'' deklasirali Vojvodinu, Rad slavio u Čačku, Radnik savladao BačkuIvanović: ''Moramo da budemo ekipa koja zna šta hoće''\nUpravni odbor fudbalskog kluba Vojvodine doneo je u ponedeljak odluku o smeni dosadašnjeg trenera Dragana Ivanovića pošto je ekipa na poslednje četiri utakmice upisala tri poraza.\nSada već bivši trener Vojvodine u izjavi za "Večernje Novosti" poručuje da su mu traženi rezultati bez adekvatnih pojačanja.\n"Smatram da nismo odigrali nijednu slabu partiju i da fudaleri Vojvodine igraju dobar fudbal. Međutim, traže se rezultati, i to bez pojačanja" kaže Ivanović.\nVojvodina je na polusezoni imala devet bodova zaostatka za Crvenom zvezdom i tri za Partizanom, a dva kola pre kraja ligaškog dela sezone novosadska "Stara Dama" je praktično ispala iz borbe za titulu.\n"Po tom pitanju sam razočaran, jer smo u prelaznom roku ostali bez 10 fudbalera, pre svega 'špiceva', a nikoga nismo doveli. U takvoj postavci stvari, pratiti Zvezdu i Partizan je nerealno" zaključio je Ivanović.\nZa novog trenera Vojvodine imenovan je Aleksandar Veselinović koji će debi na klupi imati u Kup utakmici sa Borcem koja je na programu u sredu.


Perica Stanić - Srpskainfo\nTEGELTIJA O STANIĆU “Ne znam zašto je napustio funkciju”\nPredsjedavajući Savjeta ministara BiH Zoran Tegeltija rekao je danas da nikada nije saznao zašto je Perica Stanić po isteku mandata napustio mjesto direktora Sipe BiH koje pripada srpskom narodu, navodeći da trenutno u BiH postoji najmanje 20 agencija u kojima funkcije direktora i zamjenika obavljaju lica kojima su istekli mandati.\nSavjet ministara BiH donio je Rješenje o razrješenju direktora Agencije za istrage i zaštitu Bosne i Hercegovine (SIPA) Perice Stanića, sa 4. decembrom 2019. godine, nakon što se upoznao sa Informacijom Ministarstva bezbjednosti o prestanku mandata Staniću.\nČEKA SE POTVRDA SAVJETA MINISTARA Perica Stanić otišao, Đuro Knežević na čelu SIPA\nU toku je telefonska sjednica Savjeta ministara BiH na kojoj će biti potvrđeno imenovanja Đure Kneževića za direktora SIPA sve do imenovanje novog čelnika ove policijske agencije.\nSIPA OD DANAS BEZ DIREKTORA Perica Stanić se vraća u MUP RS\nAgencija za istrage i zaštitu BiH od danas je bez direktora. Naime, dosadašnji direktor SIPA Perici Staniću, kojem je istekao mandat i koji je obavezan da se vrati na posao u Ministarstvo unutrašnjih poslova Republike Srpske, dostavio je zahtjev za razrješenje dužnosti.\nSTANIĆU DANAS ISTEKAO MANDAT Novi direktor SIPA tek kada partije podijele KOMPLETAN PLIJEN\nPerici Staniću danas je istekao četvorogodišnji mandat na mjestu direktora SIPA i na toj poziciji će neko vrijeme ostati u statusu v.d. jer novi direktor ove policijske agencije neće biti imenovan sve dok političke partije ne podijele preostale direktorske i zamjeničke funkcije na nivou BiH, tvrde izvori Srpskainfo.\nODLUKA NA SAVJETU MINISTARA Stanić prvorangirani kandidat za direktora SIPA, Ćulum drugi, Laketa treći\nNa sjednici Nezavisnog odbora Parlamenta BiH konačno je sačinjena rang-lista kandidata za novog direktora Agencije za istrage i zaštitu (SIPA).\nRASPRAVA O IMENOVANJU Stanić stekao uslove za PENZIJU, uskoro novi direktor SIPA\nČlanovi Nezavisnog odbora Parlamentarne skupštine BiH danas bi trebalo da utvrde rang-listu kandidata koji su se prijavili na konkurs za izbor novog direktora Agencije za istrage i zaštitu BiH (Sipa).\nISTIČE MANDAT PERICI STANIĆU Ko će biti novi direktor SIPA?\nNaredne sedmice biće objavljen Javni konkurs za direktora Agencije za istragu i zaštitu (SIPA), a ko će naslijediti aktuelnog direktora Pericu Stanića, kome u novembru ističe mandat, odlučiće Savjet ministara BiH na preporuku ministarstva bezbjednosti BiH.\nKO ĆE NASLIJEDITI STANIĆA Raspisan konkurs za direktora SIPA, i ON je među kandidatima\nNezavisni odbor Parlamentarne skupštine Bosne i Hercegovine raspisao je Javni konkurs za provođenje procedure odabira kandidata na poziciju direktora Državne agencije za istrage i zaštitu (SIPA).\nDirektor SIPA: Čim dođe nalog Tužilaštva BiH, Vasić će biti ispitan\nPerica Stanić, direktor Državne agencije za istrage i zaštitu (SIPA), rekao je danas za „Dnevni avaz“ da se SIPA uključila u provjere koje se odnose na tvit Rajka Vasića, člana Glavnog odbora SNSD.\nStanić i Pisić o saradnji policijskih službenika\nPerica Stanić, direktor Državne agencije za istrage i zaštitu (SIPA) ocijenio je danas, tokom prve zvanične posjete Policiji Brčko distrikta BiH, saradnju sa ovom policijskom agencijom veoma uspješnom.


Policija u Kini ima softver za prepoznavanje ljudi po hodu\nSciTech Autor:Beta07. nov. 201800:55 > 01:00\nIzvor: Freeimages.com/ Jithin K U\nVeć u upotrebi policije na ulicama Pekinga i Šangaja, sistem za „prepoznavanje hoda“ je deo akcije u Kini za razvoj veštačke inteligencije i nadzor na osnovu praćenja podataka, koji izaziva zabrinutost zbog svrhe korišćenja tehnologije.\nHuang Jongžen, direktor kompanije „Vatriks“ (Watrix), rekao je da njegov sistem može identifikovati ljude sa udaljenosti do 50 metara, čak i kada su okrenuti leđima ili su im lica pokrivena. To može popuniti prazninu sistema za prepoznavanje lica, koja zahteva slike visoke rezolucije.\n„Analiza hoda se ne može prevariti namernim ćopanjem, pogrbljenim hodom i na druge načine“, tvrdi Huang, „jer analiziramo sve osobine celog tela“.\n„Vatriks“ je prošlog meseca saopštio da se zadužio za 100 miliona juana (14,5 miliona dolara) da bi ubrzao razvoj i prodaju svoje tehnologije prepoznavanja hoda, preneli su kineski mediji.\nKineska policija koristi sistem za prepoznavanje lica da bi pojedinačno identifikovala ljude u masi i kaznila one koji ulice prelaze van pešačkih prelaza, i razvija integrisani državni sistem podataka s kamera za nadzor.\nIpak, nisu svi zadovoljni zbog uvođenja sistema za prepoznavanje hoda. Zvaničnici službi bezbednosti u zapadnoj pokrajini Sinjang, gde je muslimansko stanovništvo već pod intenzivnim nadzorom i živi uz ograničenja, izrazili su interesovanje za novi softver.\nŠi Šusi, kolumnista i komentator, kaže da zbog naglaska vlasti u Pekingu na društvenu kontrolu, nije iznenađujuće što se takva tehnologija u Kini brže prihvata nego drugde u svetu. „Korišćenje biometrijskog prepoznavanja za održavanje društvene stabilnosti i za upravljanje društvom je nezaustavljiv trend“, rekao je on. „To je sjajno za biznis“.\nTakva istraživanja i u Japanu, Britaniji, SAD…\nTa tehnologija nije nova. Naučnici u Japanu, Velikoj Britaniji i u Agenciji SAD za informacione sisteme odbrane istraživali su prepoznavanje hoda duže od deset godina, pokušavajući na razne načine da prevazidju skepticizam prema mogućnosti da se ljudi mogu prepoznati po načinu na koji hodaju.\nProfesori Univerziteta u Osaki sarađuju od 2013. godine sa Državnom policijskom agencijom Japana na probnom korišćenju softvera za prepoznavanje hoda. Međutim, malo ko je komercijalizovao prepoznavanje hoda.\nIzraelska firma „FST Biometriks“ se zatvorila ove godine usled unutrašnjeg spora zbog tehničkih teškoća s proizvodima, rekao je bivši član njenog savetodavnog odbora, Gabriel Tal.\n„To je računarski složenije od ostale biometrije“, izjavio je Mark Nikson, vodeći stručnjak za prepoznavanje hoda na Univerzitetu Sautempton u Velikoj Britaniji. „Potrebni su veći računari da bi se analizirao hod jer za to potreban niz slika, a ne samo jedna“.\nPreciznost od 94 odsto\n„Vatriksov“ softver iz video-snimka izvlači siluetu osobe i analizira njene pokrete da bi napravio jedinstven model načina na koji hoda ta osoba. Sistem, međutim, još nije u stanju da ljude identifikuje, odmah u „realnom vremenu“. Korisnici moraju da najpre unesu video u program kojem treba desetak minuta da analizira jedan sat videa. Program ne zahteva posebne kamere, već može da koristiti snimke običnih kamera za nadzor da bi analizirao hod.\nHuang, bivši naučni istraživač, rekao je da je 2016. godine, pošto je shvatio koliko je ta tehnologija perspektivna, napustio akademsku zajednicu da bi učestvovao u osnivanju kompanije „Vatriks“. Tu kompaniju je pomogla Kineska akademija nauka.\nIako softver nije toliko dobar kao program za prepoznavanje lica, Huang je rekao da je preciznost od 94 posto dovoljno dobra za komercijalnu upotrebu. On predviđa da se prepoznavanje hoda koristi uz softver za skeniranje lica. Pored nadgledanja, Huang kaže da se prepoznavanje hoda može koristiti i za prepoznavanje ljudi u nevolji, recimo kada neki stariji čovek padne.\nA Nikson veruje da tehnologija može učiniti život sigurnijim i pogodnijim. „Ljudi i dalje ne priznaju da mogu biti prepoznati po svom hodu, dok svi znaju se mogu prepoznati po licu“, rekao je Nikson. „A mi verujemo da ste potpuno jedinstveni i po načinu na koji hodate“.\nNovi Intelovi procesori neće podržavati 4K blurej diskove\nMajkrosoft kupuje Activision za skoro 70 milijardi dolara\nPredstavljen novi model Tesla automobila


Mladi stručnjak smatra da su propuštene dve prilike pri rezultatu 51:50 za crno-bele i da je nakon tih promašaja utakmica praktično bio rešen.\n- Čestitam Partizanu na pobedi, naša ekipa je energetski odigrala odlično i tu smo parirali rivalu, što govori i aplauz publike na kraju utakmice. Da bi se uzeli veliki skalpovi, ne smemo da igramo loše šuterske utakmice kao ovu gde smo za tri poena šutirali samo 17 odsto. To su bili neki otvoreni šutevi i ziceri kao ona dva pri vođstvu Partizana 51:50 gde je mogao da se okrene tok utakmice, ali nismo uspeli - rekao je Jovanović.\nIako je Cibona izgubila i dalje važi za najprijatnije iznenađenje sezone.\n- Mi smo mlada ekipa i biće ovakvih oscilacija, ali moramo da dignemo glavu, gledamo napred i da radimo dalje. Želim posebno da pohvalim publiku, bili su fantastični i nadam se da će i ubuduće dolaziti u ovakvom broju - podvukao je bivši trener FMP-a.\nKK Cibona košarka ABA liga KK Partizan Vladimir Jovanović


Kisić je naglasila da je mera nadzora uvedena tek u petak iako virus "divlja" u ovoj zemlji već neko vreme da bi naši ljudi imali više vremena da se organizuju.\n- Ako poredimo našu situaciju sa Crnom Gorom, najaktuelniji podaci pokazuju da je rizik sada još veći nego u toku prethodne nedelje. Trenutno je 25 puta veći rizik nego u našoj zemlji, što se tiče oboljevanja, a 14 puta je veći rizik stope mortaliteta nego kod nas - navela je doktorka i dodala da je u ovom trenutku 8 puta veći rizik za hospitalizaciju u Crnoj Gori.\n- To su sve pokazatelji koji naglašavaju da se razlika u rizicima oboljevanja i umiranja sve više povećava - zaključuje Kisić Tepavčević.\nDr Kisić: Zaraženi još neće ići na Sajam\nUŽIVO, ZVEZDA - JAVOR Zvekanov umalo ŠOKIRAO crveno-bele! Sjajan centaršut sa boka, a onda lopta odletela malo iznad prečke! Ivanić mogao da donese radost domaćinu, Gobeljić se OBRUKAO!\nKORONA ZAUSTAVILA PRIPREME „AJKULE” Vaterpolista Crne Gore pozitivan, ekipa u karantinu


Vesić: 'Savez za silovanje'\nIzvor: Mondo, 11.Okt.2018, 13:54 (ažurirano 02.Apr.2020.)\nOdbornička grupa opozicionog Savez za Srbiju zatražila je da se na sednici Skupštine Beograda raspravlja i o bezbednosti u gradu, što je zamenik gradonačelnika Goran Vesić ocenio kao pokušaj da se skrene pažnju javnosti na druge teme.\nVesić je rekao da pokušavaju da skrenu pažnju javnosti umesto da se priča o onome što je najvažnija stvar - kako se troši novac građana.\nVesić je istakao da ne postoji važnija >> Pročitaj celu vest na sajtu Mondo << odluka u Skupštini grada od budžeta i rebalansa budžeta i dodao da je skandalozno da se svaki put kada se raspravlja o tome i drugim važnim odlukama dešava "isti scenario koji priređuje Savez za silovanje".\n"Svaki put pokušavaju da skrenu pažnju javnosti na druge teme, umesto da pričamo o onome što je najvažnija stvar, a to je kako se troši novac građana Beograda", rekao je Vesić novinarima u Skupštini grada.\n"Moje pitanje je šta rade bivši ministar spoljnih poslova Srbije i bivši načelnik Generalštaba srpske vojske s međunarodnim kriminalcem koji je optužen za šverc oružja? 'Ajde što je tu Nikola Jovanović, to mogu da razumem, on nije bio važan šraf u tom režimu, ali šta rade njih dvojica", rekao je Vesić.\nŠef te odborničke grupe Dragan Đilas rekao je da je 2010. godine Ivica Dačić, kao ministar unutrašnjih poslova Srbije, za istom govornicom govorio o bezbednosti u gradu i dao podatke, i da su s njim imali prilike da razgovaraju odbornici i vlasti i opozicije.\nSNS: Rešeno "više od polovine" ubistava u Beogradu\n"Ne vidim zaista šta bi bio problem da se danas uradi opet tako nešto isto i da građani Beograda dobiju informacije od nadležnih šta se radi na tim stvarima. Mislim da je bezbednost u gradu važna tema oko koje treba da se ujedinimo", istakao je Đilas.\nSkupština Beograda dala saglasnost na statut preduzeća za metro\nSkupština grada Beograda danas je dala saglasnost na Statut Javnog komunalnog preduzeća za izgranju i obavljanje prevoza putnika metroom i razvoj gradske železnice u Beogradu.Preduzeće je osnovano na prethodnoj sednici Skupštine Beograda...Zamenik gradonačelnika Beograd Goran Vesić rekao je da...


Muzika za mame i bebe | CityMagazine\nJedinstveni muzički program za bebe i mame, kratki kurs koji podržava komunikacijske veštine beba i podstiče njihov razvoj, startovao je u Beogradu 9. maja. Program čini stvari lakšim i roditeljima – uči ih kako da oslušnu svoje bebe i njihove potrebe, kako bi razvili uspešnu komunikaciju s njima.\nMilijana Majstorović – Kožul, diplomirani defektolog i licencirani muzikoterapeut, pokretač ovog programa, navodi da se on zasniva na stvaranju “muzičke veze” između majke i bebe. Ova veza se uči i nijansira na časovima, kurs je i praktičan i zabavan, a rezultat je bolje razumevanje i čvršće povezivanje roditelja i beba.\n“Kroz razne prilagođene muzičke aktivnosti, u mirnoj atmosferi, bebe počinju komunicirati sa svojim roditeljima dok roditelji uče kako da stimulišu i podržavaju odgovore svojih beba pevajući pesme, svirajući posebne insrumente, plešući uz muziku različitih žanrova. Program je namenjen isključivo bebama od rođenja do faze propuzavanja.”\nMilijana Majstorović navodi da je kao mama devojčice, sada dvadesetomesečne, poput većine roditelja bila u potrazi za interaktivnim sadržajem koji bi unapredio njeno roditeljstvo.\n“Sa ćerkicom sam lično prošla IAIM obuku roditelja za masažu beba (IAM je Međunarodna Asocijacija za masažu beba), a potom sam završila i trening te postala IAIM instruktorka. Posle ovog kursa sam vrlo brzo otkrila i muzički program za bebe, završila ga i odlučila da ga donesem u Srbiju. Autorka jedinstvenog muzičkog programa za mame i bebe (Musical Baby Bonding Program) je Orly Zalel, profesor muzike i razvojni i posleporođajni konsultant i edukator”\nKurs od 4 časa se odvija se u holističkom centru, u manjim grupama, a nekoliko mama sa svojim bebama, uz podršku instruktora, iskustveno prolazi koncept. (Postoji i mogućnost individualnog pohađanja kursa.) Mame otkrivaju na šta, i kako, njihove bebe reauguju, a bebine komunikacijske, motorne, kognitivne i emocionalne sposobnosti se postepeno uvećavaju.\nMilijana Majstorović navodi da je zadovoljna dosadašnjim odzivom i pozitivnim komentarima . Svi detalji o muzičkom programu za mame i bebe mogu se videti na fb stranici SYNChrony Lab by Nana. Ova stranica je namenjena edukaciji, promociji i unapređenju komunikacije roditelja i dece, u najranijem uzrastu.\nMilijana Majstorović Kožul je završila četvorogodišnju edukaciju iz muzikoterapije.\n„Muzikoterapija je relativno mlada oblast kod nas i predstavlja neinvazivnu, terapeutsku metodu koja podrazumeva korišćenje prihvaćenih, verbalnih i neverbalnih muzikoterapeutskih tehnika. Radi se i sa zdravom populacijom, i sa ljudima koji imaju određene tegobe.“